text:
μια ομοιογενή μεικτή ροή σε ένα σύστημα αραίωσης, όπως περιγράφεται στο προσάρτημα 2 του παρόντος παραρτήματος σημεία A.2.2.1 και A.2.2.2 ή A.2.2.3 και A.2.2.4, μια διάταξη απομάκρυνσης πτητικών σωματιδίων (VPR) ανάντη ενός απαριθμητή σωματιδίων (PNC) και κατάλληλες σωληνώσεις μεταφοράς.
 A.8.1.1.2. Συνιστάται η τοποθέτηση προβαθμονομητή του οποίου η λειτουργία βασίζεται στο μέγεθος των σωματιδίων (π.χ. φυγοκεντρικού συλλέκτη, κρούστη κ.λπ.) πριν από το ακροστόμιο της VPR. Ωστόσο, ένας καθετήρας δειγματοληψίας που λειτουργεί ως κατάλληλη συσκευή βαθμονόμησης με βάση το μέγεθος, όπως αυτός που παρουσιάζεται στο προσάρτημα 2 του παρόντος παραρτήματος σχήμα 14, συνιστά αποδεκτή εναλλακτική στη χρήση προβαθμονομητή του οποίου η λειτουργία βασίζεται στο μέγεθος των σωματιδίων. Στην περίπτωση των συστημάτων αραίωσης μερικής ροής, είναι αποδεκτή η χρήση του ίδιου προβαθμονομητή για τη λήψη μάζας σωματιδίων και δειγματοληψίας σωματιδίων, εξάγοντας το δείγμα σωματιδίων από το σύστημα αραίωσης κατάντη του προβαθμονομητή. Εναλλακτικά, μπορούν να χρησιμοποιηθούν ξεχωριστοί προβαθμονομητές, εξάγοντας το δείγμα σωματιδίων από το σύστημα αραίωσης ανάντη του προβαθμονομητή μάζας σωματιδίων.
 A.8.1.2. Γενικές απαιτήσεις
 A.8.1.2.1. Το σημείο δειγματοληψίας σωματιδίων βρίσκεται εντός ενός συστήματος αραίωσης.
 Το ακροστόμιο του καθετήρα δειγματοληψίας ή το σημείο δειγματοληψίας σωματιδίων και ο σωλήνας μεταφοράς σωματιδίων (PTT) συναποτελούν το σύστημα μεταφοράς σωματιδίων (PTS). Το PTS οδηγεί το δείγμα από τη σήραγγα αραίωσης στην είσοδο της VPR. Το PTS πληροί τις ακόλουθες προϋποθέσεις:
 Στην περίπτωση των συστημάτων αραίωσης πλήρους ροής και των συστημάτων αραίωσης μερικής ροής με κλασματική δειγματοληψία (όπως περιγράφεται στο προσάρτημα 2 του παρόντος παραρτήματος σημείο A.2.2.1), ο καθετήρας δειγματοληψίας εγκαθίσταται κοντά στον κεντρικό άξονα της σήραγγας, σε απόσταση δεκαπλάσια ως εικοσαπλάσια της διαμέτρου της σήραγγας κατάντη του σημείου εισόδου των καυσαερίων, στραμμένος προς τα ανάντη της ροής καυσαερίων της σήραγγας με τον άξονά του στο ακροστόμιο παράλληλο με αυτόν της σήραγγας αραίωσης. Ο καθετήρας δειγματοληψίας τοποθετείται εντός του σωλήνα αραίωσης, ώστε το δείγμα να λαμβάνεται από ομοιογενές μείγμα αραιωτικού/καυσαερίων.
 Στην περίπτωση των συστημάτων αραίωσης μερικής ροής με ολική δειγματοληψία (όπως περιγράφεται στο προσάρτημα 2 του παρόντος παραρτήματος σημείο A.2.2.1), το σημείο δειγματοληψίας σωματιδίων ή ο καθετήρας δειγματοληψίας τοποθετούνται στον σωλήνα μεταφοράς σωματιδίων, ανάντη του υποδοχέα του φίλτρου σωματιδίων, της διάταξης μέτρησης ροής και οποιουδήποτε σημείου διακλάδωσης δείγματος/παράκαμψης. Το άκρο δειγματοληψίας ή ο καθετήρας δειγματοληψίας τοποθετούνται κατά τρόπο ώστε το δείγμα να λαμβάνεται από ομοιογενές μείγμα αραιωτικού/καυσαερίων. Οι διαστάσεις του καθετήρα δειγματοληψίας σωματιδίων θα πρέπει να είναι τέτοιες που να μην εμποδίζουν τη λειτουργία του συστήματος αραίωσης μερικής ροής.
 Το δείγμα των καυσαερίων που αντλείται μέσω του PTS πληροί τις ακόλουθες προϋποθέσεις:
 Στην περίπτωση των συστημάτων αραίωσης πλήρους ροής, έχει αριθμό Reynolds (Re) < 1 700.
 Στην περίπτωση των συστημάτων αραίωσης μερικής ροής, έχει αριθμό Reynolds (Re) < 1 700 στον PTT, δηλαδή κατάντη του καθετήρα ή του σημείου δειγματοληψίας.
 έχει χρόνο παραμονής στο PTS ≤ 3 δευτερολέπτων.
 Οποιαδήποτε άλλη διάταξη δειγματοληψίας για τον PTS για την οποία μπορεί να αποδειχθεί ισοδύναμη διείσδυση σωματιδίων στα 30 nm θα θεωρείται αποδεκτή.
 Ο σωλήνας εξαγωγής (OT) που οδηγεί το αραιωμένο δείγμα από τη VPR στο στόμιο εισόδου του απαριθμητή σωματιδίων (PNC) έχει τις ακόλουθες ιδιότητες:
 Έχει εσωτερική διάμετρο ≥ 4 mm·
 η


text:
ροή του δείγματος καυσαερίων εντός του σωλήνα εξαγωγής (OT) έχει χρόνο παραμονής ≤ 0.8 του δευτερολέπτου.
 Οποιαδήποτε άλλη διάταξη δειγματοληψίας για τον OT για την οποία μπορεί να αποδειχθεί ισοδύναμη διείσδυση σωματιδίων στα 30 nm θα θεωρείται αποδεκτή.
 A.8.1.2.2. Η VPR περιλαμβάνει συσκευές για αραίωση δείγματος και για απομάκρυνση πτητικών σωματιδίων.
 A.8.1.2.3. Όλα τα μέρη του συστήματος αραίωσης και του συστήματος δειγματοληψίας, από τον σωλήνα εξαγωγής μέχρι τον απαριθμητή σωματιδίων (PNC), που ευρίσκονται σε επαφή με πρωτογενή και αραιωμένα καυσαέρια, είναι κατασκευασμένα με τρόπο ώστε να ελαχιστοποιείται η απόθεση των σωματιδίων. Όλα τα μέρη είναι κατασκευασμένα από ηλεκτρικώς αγώγιμα υλικά που να μην αντιδρούν με τα συστατικά του καυσαερίου και να είναι γειωμένα για την παρεμπόδιση τυχόν ηλεκτροστατικών επιδράσεων.
 A.8.1.2.4. Το σύστημα δειγματοληψίας σωματιδίων διαθέτει ορθή πρακτική δειγματοληψίας αεροζόλ η οποία περιλαμβάνει την αποφυγή των σημείων καμπής και των αιφνίδιων αλλαγών κατά τη διάρκεια της διαδικασίας, τη χρήση λείων εσωτερικών επιφανειών και την ελαχιστοποίηση του μήκους της γραμμής δειγματοληψίας. Επιτρέπονται οι βαθμιαίες μεταβολές της διατομής.
 A.8.1.3. Ειδικές απαιτήσεις
 A.8.1.3.1. Το δείγμα σωματιδίων δεν διέρχεται από αντλία προτού διέλθει από τον PNC.
 A.8.1.3.2. Συνιστάται η χρήση προβαθμονομητή δείγματος.
 A.8.1.3.3. Η μονάδα προετοιμασίας δείγματος:
 A.8.1.3.3.1.
 μπορεί να αραιώνει το δείγμα σε ένα ή περισσότερα στάδια ώστε να επιτυγχάνεται συγκέντρωση σωματιδίων μικρότερη από την οριακή τιμή της απλής λειτουργίας μέτρησης σωματιδίων του PNC και θερμοκρασία καυσαερίων μικρότερη από 35°C στο στόμιο εισόδου του PNC·
 A.8.1.3.3.2.
 περιλαμβάνει ένα αρχικό στάδιο θερμαινόμενης αραίωσης κατά το οποίο παράγεται δείγμα με θερμοκρασία ≥ 150 °C και ≤ 400 °C και πραγματοποιείται αραίωση με συντελεστή τουλάχιστον 10·
 A.8.1.3.3.3.
 ελέγχει τα θερμαινόμενα στάδια με σταθερές ονομαστικές θερμοκρασίες λειτουργίας, εντός του φάσματος που ορίζεται στο σημείο A.8.1.3.3.2., με ανοχή ±10 °C. παρέχει ένδειξη σχετικά με το αν τα θερμαινόμενα στάδια βρίσκονται ή όχι στη σωστή θερμοκρασία λειτουργίας·
 A.8.1.3.3.4.
 επιτυγχάνει συντελεστή μείωσης συγκέντρωσης σωματιδίων (fr(di)), όπως ορίζεται στο σημείο Α.8.2.2.2 κατωτέρω, για σωματίδια με διάμετρο ηλεκτρικής κινητικότητας 30 nm και 50 nm, ο οποίος είναι το πολύ 30 τοις εκατό και 20 τοις εκατό υψηλότερος αντίστοιχα, και το πολύ 5 τοις εκατό χαμηλότερος από τον συντελεστή των σωματιδίων με διάμετρο ηλεκτρικής κινητικότητας 100 nm για το σύνολο της VPR·
 A.8.1.3.3.5.
 επίσης, επιτυγχάνει ατμοποίηση σε ποσοστό > 99,0 τοις εκατό των σωματιδίων του tetracontane (CH3(CH2)38CH3) 30 nm, με συγκέντρωση στο στόμιο εισόδου ≥ 10 000 cm–3, με θέρμανση και μείωση των μερικών πιέσεων του tetracontane.
 A.8.1.3.4. Ο PNC:
 A.8.1.3.4.1.
 Λειτουργεί σε συνθήκες λειτουργίας πλήρους ροής·
 A.8.1.3.4.2.
 Έχει ακρίβεια μέτρησης ± 10 τοις εκατό στο φάσμα συγκεντρώσεων 1 cm–3 ως την οριακή τιμή της απλής λειτουργίας μέτρησης σωματιδίων του PNC με αναφορά σε συγκεκριμένο πρότυπο. Σε συγκεντρώσεις κάτω των 100 cm–3, ίσως χρειαστεί να γίνουν μετρήσεις για μεγάλα διαστήματα δειγματοληψίας και να ληφθεί ο μέσος όρος των αποτελεσμάτων τους προκειμένου να αποδειχθεί η ακρίβεια του PNC με υψηλό βαθμό στατιστικής εμπιστοσύνης·
 A.8.1.3.4.3.
 έχει ακρίβεια ανάγνωσης τουλάχιστον 0.1 σωματίδιο cm–3 σε συγκεντρώσεις κάτω των 100 cm–3·
 A.8.1.3.4.4.
 έχει γραμμική απόκριση σε συγκεντρώσεις σωματιδίων καθ’ όλη την κλίμακα μέτρησης στην απλή λειτουργία μέτρησης σωματιδίων·
 A.8.1.3.4.5.

type: contracts

jurisdiction: EU


text:
έχει συχνότητα αναφοράς δεδομένων ίση με ή μεγαλύτερη από 0.5 Hz·
 A.8.1.3.4.6.
 έχει χρόνο απόκρισης t90 σε ολόκληρο το φάσμα των μετρούμενων συγκεντρώσεων μικρότερο των 5 δευτερολέπτων·
 A.8.1.3.4.7.
 διαθέτει λειτουργία διόρθωσης ως προς τη σύμπτωση με μέγιστη διόρθωση ως 10 τοις εκατό, και μπορεί να κάνει χρήση συντελεστή εσωτερικής βαθμονόμησης, όπως ορίζεται στο σημείο Α.8.2.1.3., ενώ δεν μπορεί να κάνει χρήση οποιουδήποτε άλλου αλγόριθμου για τη διόρθωση ή τον προσδιορισμό της απόδοσης της μέτρησης·
 A.8.1.3.4.8.
 έχει απόδοση μέτρησης 50 τοις εκατό (± 12 τοις εκατό) και > 90 τοις εκατό για σωματίδια με διάμετρο ηλεκτρικής κινητικότητας 23 nm (± 1 nm) και 41 nm (± 1 nm) αντίστοιχα. Αυτή η απόδοση μέτρησης μπορεί να επιτευχθεί με εσωτερικά (π.χ. έλεγχος σχεδίασης οργάνων) ή εξωτερικά (π.χ. προβαθμονόμηση με βάση το μέγεθος) μέσα.
 A.8.1.3.4.9.
 Αν ο PNC χρησιμοποιεί υγρό λειτουργίας, αυτό αντικαθίσταται όσο συχνά ορίζει ο κατασκευαστής του οργάνου.
 A.8.1.3.5. Αν δεν διατηρούνται σε κάποιο γνωστό σταθερό επίπεδο στο σημείο όπου ελέγχεται ο ρυθμός ροής του PNC, η πίεση και/ή η θερμοκρασία στο στόμιο εισόδου του PNC μετρώνται και αναφέρονται προκειμένου να διορθωθούν οι μετρήσεις της συγκέντρωσης των σωματιδίων ώστε να ανταποκρίνονται στις κανονικές συνθήκες.
 A.8.1.3.6. Το άθροισμα του χρόνου παραμονής του συστήματος μεταφοράς σωματιδίων (PTS), της διάταξης απομάκρυνσης πτητικών σωματιδίων (VPR) και του σωλήνα εξαγωγής (OT) συν το χρόνο απόκρισης t90 του απαριθμητή σωματιδίων (PNC) δεν υπερβαίνει τα 20 δευτερόλεπτα.
 A.8.1.3.7. Ο προσδιορισμός του χρόνου μετατροπής ολόκληρου του συστήματος δειγματοληψίας σωματιδίων (PTS, VPR, OT και PNC) γίνεται με μεταγωγή αεροζόλ απευθείας στο στόμιο εισόδου του συστήματος μεταφοράς σωματιδίων (PTS). Η μεταγωγή αεροζόλ διαρκεί λιγότερο από 0.1 δευτερόλεπτο. Τα αεροζόλ που χρησιμοποιούνται στη δοκιμή προκαλούν μεταβολή συγκέντρωσης τουλάχιστον 60 τοις εκατό της πλήρους κλίμακας (FS).
 Η καμπύλη συγκέντρωσης καταγράφεται. Για τη χρονική ευθυγράμμιση της συγκέντρωσης των σωματιδίων και των σημάτων ροής καυσαερίων, ο χρόνος μετατροπής ορίζεται ως ο χρόνος από τη μεταβολή (t0) έως ότου η απόκριση φθάσει το 50 τοις εκατό της τελικής ένδειξης (t50).
 A.8.1.4. Συνιστώμενη περιγραφή συστήματος
 Στην παρακάτω παράγραφο παρουσιάζεται η συνιστώμενη πρακτική για τη μέτρηση του αριθμού σωματιδίων. Ωστόσο, οποιοδήποτε σύστημα το οποίο πληροί τις προδιαγραφές απόδοσης των σημείων Α.8.1.2. και Α.81.3. είναι αποδεκτό.
 Τα σχήματα 19 και 20 αποτελούν σχηματικές απεικονίσεις των συνιστώμενων ρυθμίσεων συστήματος δειγματοληψίας σωματιδίων για συστήματα αραίωσης μερικής και πλήρους ροής αντίστοιχα.
 Σχήμα 19
 Σχήμα συνιστώμενου συστήματος δειγματοληψίας σωματιδίων – Δειγματοληψία μερικής ροής
 Σχήμα 20
 Σχήμα συνιστώμενου συστήματος δειγματοληψίας σωματιδίων – Δειγματοληψία πλήρους ροής
 A.8.1.4.1. Περιγραφή συστήματος δειγματοληψίας
 Το σύστημα δειγματοληψίας σωματιδίων αποτελείται από ένα ακροστόμιο καθετήρα δειγματοληψίας ή ένα σημείο δειγματοληψίας σωματιδίων στο σύστημα αραίωσης, έναν σωλήνα μεταφοράς (PTT), έναν προβαθμονομητή σωματιδίων (PCF) και μια διάταξη απομάκρυνσης πτητικών σωματιδίων (VPR) ανάντη της μονάδας μέτρησης συγκέντρωσης σωματιδίων (PNC). Η VPR περιλαμβάνει συσκευές για αραίωση δείγματος (αραιωτές αριθμού σωματιδίων: PND1 και PND2) και εξαέρωση σωματιδίων (σωλήνας εξαέρωσης, ET). Ο καθετήρας δειγματοληψίας ή το σημείο δειγματοληψίας για τη ροή καυσαερίων δοκιμής τοποθετούνται εντός του σωλήνα αραίωσης κατά τρόπο ώστε να λαμβάνεται αντιπροσωπευτικό δείγμα ροής καυσαερίων από ομοιογενές μείγμα αραιωτικού/καυσαερίων. Το άθροισμα του χρόνου παραμονής του συστήματος


text:
και του χρόνου απόκρισης t90 του PNC δεν υπερβαίνει τα 20 δευτερόλεπτα.
 A.8.1.4.2. Σύστημα μεταφοράς σωματιδίων
 Το ακροστόμιο του καθετήρα δειγματοληψίας ή το σημείο δειγματοληψίας σωματιδίων και ο σωλήνας μεταφοράς σωματιδίων (PTT) συναποτελούν το σύστημα μεταφοράς σωματιδίων (PTS). Το PTS οδηγεί το δείγμα από τη σήραγγα αραίωσης στην είσοδο του πρώτου αραιωτή αριθμού σωματιδίων. Το PTS πληροί τις ακόλουθες προϋποθέσεις:
 Στην περίπτωση των συστημάτων αραίωσης πλήρους ροής και των συστημάτων αραίωσης μερικής ροής με κλασματική δειγματοληψία (όπως περιγράφεται στο προσάρτημα 2 του παρόντος παραρτήματος σημείο A.2.2.1), ο καθετήρας δειγματοληψίας εγκαθίσταται κοντά στον κεντρικό άξονα της σήραγγας, σε απόσταση δεκαπλάσια ως εικοσαπλάσια της διαμέτρου της σήραγγας κατάντη του σημείου εισόδου των καυσαερίων, στραμμένος προς τα ανάντη της ροής καυσαερίων της σήραγγας με τον άξονά του στο ακροστόμιο παράλληλο με αυτόν της σήραγγας αραίωσης. Ο καθετήρας δειγματοληψίας τοποθετείται εντός του σωλήνα αραίωσης, ώστε το δείγμα να λαμβάνεται από ομοιογενές μείγμα αραιωτικού/καυσαερίων.
 Στην περίπτωση των συστημάτων αραίωσης μερικής ροής με ολική δειγματοληψία (όπως περιγράφεται στο προσάρτημα 2 του παρόντος παραρτήματος σημείο A.2.2.1), το σημείο δειγματοληψίας σωματιδίων τοποθετείται στον σωλήνα μεταφοράς σωματιδίων, ανάντη του υποδοχέα του φίλτρου σωματιδίων, της διάταξης μέτρησης ροής και οποιουδήποτε σημείου διακλάδωσης δείγματος/παράκαμψης. Το άκρο δειγματοληψίας ή ο καθετήρας δειγματοληψίας τοποθετούνται κατά τρόπο ώστε το δείγμα να λαμβάνεται από ομοιογενές μείγμα αραιωτικού/καυσαερίων.
 Το δείγμα των καυσαερίων που αντλείται μέσω του PTS πληροί τις ακόλουθες προϋποθέσεις:
 έχει αριθμό Reynolds (Re) < 1 700·
 έχει χρόνο παραμονής στο PTS ≤ 3 δευτερολέπτων.
 Οποιαδήποτε άλλη διάταξη δειγματοληψίας για τον PTS για την οποία μπορεί να αποδειχθεί ισοδύναμη διείσδυση σωματιδίων με διάμετρο ηλεκτρικής κινητικότητας 30 nm θα θεωρείται αποδεκτή.
 Ο σωλήνας εξαγωγής (OT) που οδηγεί το αραιωμένο δείγμα από τη VPR στο στόμιο εισόδου του απαριθμητή σωματιδίων (PNC) έχει τις ακόλουθες ιδιότητες:
 έχει εσωτερική διάμετρο ≥ 4mm·
 η ροή του δείγματος καυσαερίων εντός του σωλήνα εξαγωγής (OT) έχει χρόνο παραμονής ≤ 0.8 του δευτερολέπτου.
 Οποιαδήποτε άλλη διάταξη δειγματοληψίας για τον OT για την οποία μπορεί να αποδειχθεί ισοδύναμη διείσδυση σωματιδίων με διάμετρο ηλεκτρικής κινητικότητας 30 nm θα θεωρείται αποδεκτή.
 A.8.1.4.3. Προβαθμονομητής σωματιδίων
 Ο συνιστώμενος προβαθμονομητής σωματιδίων τοποθετείται ανάντη της VPR. Η διάμετρος σωματιδίων του προβαθμονομητή με σημείο διακοπής 50 τοις εκατό είναι από 2.5 μm έως 10 μm στον ογκομετρικό ρυθμό ροής που επιλέγεται για τη δειγματοληψία εκπεμπόμενων σωματιδίων. Ο προβαθμονομητής επιτρέπει τουλάχιστον 99 τοις εκατό της συγκέντρωσης της μάζας των σωματιδίων 1 μm που εισέρχονται στον προβαθμονομητή να διέλθουν από την έξοδο του προβαθμονομητή με τον ογκομετρικό ρυθμό ροής που επιλέγεται για τη δειγματοληψία εκπεμπόμενων σωματιδίων. Στην περίπτωση των συστημάτων αραίωσης μερικής ροής, είναι αποδεκτή η χρήση του ίδιου προβαθμονομητή για τη λήψη μάζας σωματιδίων και τη δειγματοληψία σωματιδίων, εξάγοντας το δείγμα σωματιδίων από το σύστημα αραίωσης κατάντη του προβαθμονομητή. Εναλλακτικά, μπορούν να χρησιμοποιηθούν ξεχωριστοί προβαθμονομητές, εξάγοντας το δείγμα σωματιδίων από το σύστημα αραίωσης ανάντη του προβαθμονομητή μάζας σωματιδίων.
 A.8.1.4.4. Διάταξη απομάκρυνσης πτητικών σωματιδίων (VPR)
 Η διάταξη απομάκρυνσης πτητικών σωματιδίων (VPR) περιλαμβάνει έναν αραιωτή αριθμού σωματιδίων (PND1), έναν σωλήνα εξαέρωσης και έναν δεύτερο αραιωτή (PND2) σε σειρά. Αυτή η λειτουργία αραίωσης συνίσταται στη


text:
μείωση της συγκέντρωσης των σωματιδίων του δείγματος που εισέρχεται στη μονάδα μέτρησης συγκέντρωσης σωματιδίων κάτω από την οριακή τιμή της απλής λειτουργίας μέτρησης σωματιδίων του απαριθμητή σωματιδίων (PNC) και στoν περιορισμό της πυρήνωσης εντός του δείγματος. Η VPR δείχνει αν ο PND1 και ο σωλήνας εξαέρωσης είναι στη σωστή για τη λειτουργία τους θερμοκρασία.
 Η VPR επιτυγχάνει ατμοποίηση σε ποσοστό > 99.0 τοις εκατό των σωματιδίων του tetracontane (CH3(CH2)38CH3) 30 nm, με συγκέντρωση στο στόμιο εισόδου ≥ 10 000 cm–3, με θέρμανση και μείωση των μερικών πιέσεων του tetracontane. Επιτυγχάνει επίσης συντελεστή μείωσης συγκέντρωσης σωματιδίων (fr) για σωματίδια με διάμετρο ηλεκτρικής κινητικότητας 30 nm και 50 nm, ο οποίος είναι το πολύ 30 τοις εκατό και 20 τοις εκατό υψηλότερος αντίστοιχα, και το πολύ 5 τοις εκατό χαμηλότερος από το συντελεστή των σωματιδίων με διάμετρο ηλεκτρικής κινητικότητας 100 nm για το σύνολο της VPR.
 A.8.1.4.4.1. Πρώτη συσκευή αραίωσης αριθμού σωματιδίων (PND1)
 Η πρώτη συσκευή αραίωσης αριθμού σωματιδίων είναι ειδικά σχεδιασμένη για την αραίωση της συγκέντρωσης των σωματιδίων και λειτουργεί σε θερμοκρασία (τοιχωμάτων) από 150 °C έως 400 °C. Η θερμοκρασία των τοιχωμάτων διατηρείται σε σταθερή ονομαστική θερμοκρασία λειτουργίας, εντός αυτού του φάσματος, με ανοχή ±10 °C, και να μην υπερβαίνει τη θερμοκρασία των τοιχωμάτων του σωλήνα εξαέρωσης (ET) (σημείο Α.8.1.4.4.2.). Ο αραιωτής παρέχεται με αέρα αραίωσης φιλτραρισμένο με φίλτρο ιδανικής απόδοσης (HEPA) και να διαθέτει συντελεστή αραίωσης 10 έως 200 φορές.
 A.8.1.4.4.2. Σωλήνας εξαέρωσης (ET)
 Το σύνολο του σωλήνα εξαέρωσης (ET) ελέγχεται σε θερμοκρασία τοιχωμάτων υψηλότερη από ή ίση με αυτήν της πρώτης συσκευής αραίωσης αριθμού σωματιδίων και η θερμοκρασία των τοιχωμάτων διατηρείται σε σταθερή ονομαστική θερμοκρασία λειτουργίας μεταξύ 300 °C και 400 °C, με ανοχή ± 10 °C.
 A.8.1.4.4.3. Δεύτερη συσκευή αραίωσης αριθμού σωματιδίων (PND2)
 Η PND2 είναι ειδικά σχεδιασμένη για την αραίωση της συγκέντρωσης των σωματιδίων. Ο αραιωτής παρέχεται με αέρα αραίωσης φιλτραρισμένο με φίλτρο ιδανικής απόδοσης (HEPA) και να διαθέτει συντελεστή αραίωσης 10 έως 30 φορές. Ο συντελεστής αραίωσης του PND2 επιλέγεται να είναι από 10 έως 15 ώστε η συγκέντρωση των σωματιδίων κατάντη του δεύτερου αραιωτή να είναι χαμηλότερη από την οριακή τιμή της απλής λειτουργίας μέτρησης σωματιδίων του απαριθμητή σωματιδίων (PNC) και η θερμοκρασία των καυσαερίων πριν από την είσοδο στον απαριθμητή σωματιδίων (PNC) να είναι < 35 °C.
 A.8.1.4.5. Απαριθμητής σωματιδίων (PNC)
 Ο απαριθμητής σωματιδίων (PNC) πληροί τις απαιτήσεις του σημείου Α.8.1.3.4.
 A.8.2. Βαθμονόμηση/Επικύρωση του Συστήματος Δειγματοληψίας Σωματιδίων (1)
 A.8.2.1. Βαθμονόμηση του μετρητή αριθμού σωματιδίων
 A.8.2.1.1. Η Τεχνική Υπηρεσία διασφαλίζει την ύπαρξη πιστοποιητικού βαθμονόμησης για τον απαριθμητή σωματιδίων που βεβαιώνει τη συμμόρφωση με συγκεκριμένο πρότυπο εντός 12 μηνών πριν από τη δοκιμή εκπομπών.
 A.8.2.1.2. Επίσης, ο PNC βαθμονομείται εκ νέου και εκδίδεται νέο πιστοποιητικό βαθμονόμησης μετά από κάθε μεγάλη συντήρηση.
 A.8.2.1.3. Η βαθμονόμηση γίνεται με βάση πρότυπη μέθοδο βαθμονόμησης:
 α)
 με σύγκριση της απόκρισης του υπό βαθμονόμηση απαριθμητή σωματιδίων (PNC) με την απόκριση βαθμονομημένου ηλεκτρόμετρου αεροζόλ όταν γίνεται ταυτόχρονη δειγματοληψία ηλεκτροστατικά ταξινομημένων σωματιδίων βαθμονόμησης ή
 β)
 με σύγκριση της απόκρισης του υπό βαθμονόμηση απαριθμητή σωματιδίων (PNC) με την απόκριση δεύτερου απαριθμητή σωματιδίων (PNC) απευθείας


text:
βαθμονομημένου με την ανωτέρω μέθοδο.
 Στην περίπτωση του ηλεκτρομέτρου, η βαθμονόμηση πραγματοποιείται με τη χρήση τουλάχιστον έξι τυπικών συγκεντρώσεων κατανεμημένων όσο το δυνατόν πιο ομοιόμορφα σε ολόκληρη την κλίμακα μέτρησης του απαριθμητή σωματιδίων (PNC). Τα σημεία αυτά θα περιλαμβάνουν ένα μηδενικό σημείο ονομαστικής συγκέντρωσης το οποίο επιτυγχάνεται συνδέοντας φίλτρα ιδανικής απόδοσης (HEPA) κατηγορίας φίλτρου H13 τουλάχιστον σύμφωνα με το πρότυπο EN 1822:2008, ή ισοδύναμης απόδοσης, στο στόμιο εισόδου κάθε οργάνου. Χωρίς τη χρήση συντελεστή βαθμονόμησης στον υπό βαθμονόμηση απαριθμητή σωματιδίων (PNC), οι μετρούμενες συγκεντρώσεις είναι ± 10 τοις εκατό της τυπικής συγκέντρωσης για κάθε συγκέντρωση που χρησιμοποιείται, εξαιρουμένου του σημείου μηδέν, διαφορετικά ο υπό βαθμονόμηση απαριθμητής σωματιδίων (PNC) απορρίπτεται. Η διαφορά από τη γραμμική παλινδρόμηση των δύο συνόλων δεδομένων υπολογίζεται και καταγράφεται. Στον υπό βαθμονόμηση απαριθμητή σωματιδίων (PNC) εφαρμόζεται συντελεστής βαθμονόμησης ίσος με το αντίστροφο της διαφοράς. Η γραμμικότητα απόκρισης υπολογίζεται ως το τετράγωνο του συντελεστή συσχέτισης R του Pearson (R2) των δύο συνόλων δεδομένων και είναι ίση με ή μεγαλύτερη από 0.97. Κατά τον υπολογισμό τόσο της διαφοράς όσο και του συντελεστή R2, η γραμμική παλινδρόμηση ωθείται στο σημείο μηδέν (μηδέν συγκέντρωση και στα δύο όργανα).
 +Στην περίπτωση του PNC αναφοράς, η βαθμονόμηση πραγματοποιείται με τη χρήση τουλάχιστον έξι τυπικών συγκεντρώσεων σε ολόκληρη την κλίμακα μέτρησης του PNC. Τουλάχιστον 3 σημεία είναι σε συγκεντρώσεις κάτω των 1 000 cm–3, οι υπόλοιπες συγκεντρώσεις είναι γραμμικά κατανεμημένες μεταξύ των 1 000 cm–3 και το μέγιστο της κλίμακας μέτρησης του PNC στην απλή λειτουργία απαρίθμησης σωματιδίων. Τα σημεία αυτά θα περιλαμβάνουν ένα μηδενικό σημείο ονομαστικής συγκέντρωσης το οποίο επιτυγχάνεται συνδέοντας φίλτρα ιδανικής απόδοσης (HEPA) κατηγορίας φίλτρου H13 τουλάχιστον σύμφωνα με το πρότυπο EN 1822:2008, ή ισοδύναμης απόδοσης, στο στόμιο εισόδου κάθε οργάνου. Χωρίς τη χρήση συντελεστή βαθμονόμησης στον υπό βαθμονόμηση απαριθμητή σωματιδίων (PNC), οι μετρούμενες συγκεντρώσεις είναι ± 10 τοις εκατό της τυπικής συγκέντρωσης για κάθε συγκέντρωση, εξαιρουμένου του σημείου μηδέν, διαφορετικά ο υπό βαθμονόμηση μετρητής αριθμού σωματιδίων (PNC) απορρίπτεται. Η διαφορά από τη γραμμική παλινδρόμηση των δύο συνόλων δεδομένων υπολογίζεται και καταγράφεται. Στον υπό βαθμονόμηση απαριθμητή σωματιδίων (PNC) εφαρμόζεται συντελεστής βαθμονόμησης ίσος με το αντίστροφο της διαφοράς. Η γραμμικότητα απόκρισης υπολογίζεται ως το τετράγωνο του συντελεστή συσχέτισης R του Pearson (R2) των δύο συνόλων δεδομένων και είναι ίση με ή μεγαλύτερη από 0.97. Κατά τον υπολογισμό τόσο της διαφοράς όσο και του συντελεστή R2, η γραμμική παλινδρόμηση ωθείται στο σημείο μηδέν (μηδέν συγκέντρωση και στα δύο όργανα).
 A.8.2.1.4. Η βαθμονόμηση περιλαμβάνει επίσης έλεγχο, βάσει των απαιτήσεων του σημείου Α.8.1.3.4.8, της απόδοσης ανίχνευσης του απαριθμητή σωματιδίων (PNC) με σωματίδια διαμέτρου ηλεκτρικής κινητικότητας 23 nm. Δεν απαιτείται έλεγχος της απόδοσης απαρίθμησης με σωματίδια των 41 nm.
 A.8.2.2. Βαθμονόμηση/Επικύρωση της διάταξης απομάκρυνσης πτητικών σωματιδίων
 A.8.2.2.1. Η βαθμονόμηση των συντελεστών μείωσης συγκέντρωσης σωματιδίων της διάταξης απομάκρυνσης πτητικών σωματιδίων (VPR) σε ολόκληρη την κλίμακα των ρυθμίσεων αραίωσης, στις σταθερές ονομαστικές θερμοκρασίες λειτουργίας του οργάνου, απαιτείται όταν είναι καινούργια η μονάδα και μετά από οποιαδήποτε μεγάλη συντήρηση. Η απαίτηση περιοδικής επικύρωσης για τον συντελεστή μείωσης συγκέντρωσης σωματιδίων της VPR περιορίζεται σε έλεγχο μίας ρύθμισης, τυπικό των μετρήσεων


text:
σε οχήματα εξοπλισμένα με φίλτρο σωματιδίων ντίζελ. Η Τεχνική Υπηρεσία διασφαλίζει την ύπαρξη πιστοποιητικού βαθμονόμησης για τη διάταξη απομάκρυνσης πτητικών σωματιδίων (VPR) εντός 6 μηνών πριν από τη δοκιμή εκπομπών. Αν η διάταξη απομάκρυνσης πτητικών σωματιδίων διαθέτει συναγερμούς παρακολούθησης της θερμοκρασίας, επιτρέπεται ενδιάμεσο διάστημα επικύρωσης 12 μηνών.
 Η διάταξη απομάκρυνσης πτητικών σωματιδίων (VPR) χαρακτηρίζεται για συντελεστή μείωσης συγκέντρωσης σωματιδίων με στερεά σωματίδια διαμέτρου ηλεκτρικής κινητικότητας 30 nm, 50 nm και 100 nm. Ο συντελεστής μείωσης συγκέντρωσης σωματιδίων (fr(d)) για σωματίδια με διάμετρο ηλεκτρικής κινητικότητας 30 nm και 50 nm είναι το πολύ 30 τοις εκατό και 20 τοις εκατό υψηλότερος αντίστοιχα, και το πολύ 5 τοις εκατό χαμηλότερος από τον συντελεστή για σωματίδια με διάμετρο ηλεκτρικής κινητικότητας 100 nm. Για τους σκοπούς της επικύρωσης, ο μέσος συντελεστής μείωσης συγκέντρωσης σωματιδίων είναι ±10 τοις εκατό του μέσου συντελεστή μείωσης συγκέντρωσης σωματιδίων () ο οποίος προσδιορίζεται κατά τη διάρκεια της πρωτογενούς βαθμονόμησης της διάταξης απομάκρυνσης πτητικών σωματιδίων (VPR).
 A.8.2.2.2. Τα αεροζόλ δοκιμής για τις μετρήσεις αυτές είναι στερεά σωματίδια με διάμετρο ηλεκτρικής κινητικότητας 30, 50 και 100 nm και ελάχιστη συγκέντρωση 5 000 σωματίδια cm–3 στο στόμιο εισόδου της VPR. Οι συγκεντρώσεις των σωματιδίων μετρώνται ανάντη και κατάντη των εξαρτημάτων.
 Ο συντελεστής μείωσης συγκέντρωσης σωματιδίων σε κάθε μέγεθος σωματιδίου (fr(di) ) υπολογίζεται ως εξής:
 (117)
 όπου:
 Nin(di)
 =
 συγκέντρωση σωματιδίων στα ανάντη για σωματίδια διαμέτρου di·
 Nout(di)
 =
 συγκέντρωση σωματιδίων στα κατάντη για σωματίδια διαμέτρου di· και
 di
 =
 διάμετρος ηλεκτρικής κινητικότητας σωματιδίων (30, 50 ή 100 nm).
 Τα Nin(di
 ) και Nout(di
 ) διορθώνονται ώστε να ανταποκρίνονται στις ίδιες συνθήκες.
 Η μέση μείωση συγκέντρωσης σωματιδίων () σε δεδομένη ρύθμιση αραίωσης υπολογίζεται ως εξής:
 (118)
 Συνιστάται η βαθμονόμηση και η επικύρωση της VPR ως ολοκληρωμένης μονάδας.
 A.8.2.2.3. Η Τεχνική Υπηρεσία διασφαλίζει την ύπαρξη πιστοποιητικού βαθμονόμησης για τη VPR που βεβαιώνει την απόδοση της αποτελεσματικής απομάκρυνσης των πτητικών σωματιδίων εντός 6 μηνών πριν από τη δοκιμή εκπομπών. Αν η διάταξη απομάκρυνσης πτητικών σωματιδίων διαθέτει συναγερμούς παρακολούθησης της θερμοκρασίας, επιτρέπεται ενδιάμεσο διάστημα επικύρωσης 12 μηνών. Η διάταξη απομάκρυνσης πτητικών σωματιδίων (VPR) δείχνει απομάκρυνση των σωματιδίων του tetracontane (CH3(CH2)38CH3) ελάχιστης διαμέτρου ηλεκτρικής κινητικότητας 30 nm μεγαλύτερη από 99,0 τοις εκατό με συγκέντρωση στο στόμιο εισόδου ≥ 10 000 cm–3 όταν λειτουργεί στην ελάχιστη ρύθμιση αραίωσης και στη συνιστώμενη από τους κατασκευαστές θερμοκρασία λειτουργίας.
 A.8.2.3. Διαδικασίες ελέγχου συστήματος αριθμού σωματιδίων
 A.8.2.3.1. Πριν από κάθε δοκιμή, ο απαριθμητής σωματιδίων αναφέρει μετρούμενη συγκέντρωση μικρότερη από 0.5 σωματίδια cm–3 όταν συνδέεται φίλτρο ιδανικής απόδοσης (HEPA) κατηγορίας φίλτρου H13 τουλάχιστον σύμφωνα με το πρότυπο EN 1822:2008, ή ισοδύναμης απόδοσης, στο στόμιο εισόδου ολόκληρου του συστήματος δειγματοληψίας σωματιδίων (VPR και PNC).
 A.8.2.3.2. Σε μηνιαία βάση, η ροή προς τον απαριθμητή σωματιδίων αναφέρει μετρούμενη τιμή έως 5 τοις εκατό του ονομαστικού ρυθμού ροής απαριθμητή σωματιδίων όταν ελέγχεται με βαθμονομημένο ροόμετρο.
 A.8.2.3.3. Κάθε μέρα, μετά την εφαρμογή φίλτρου ιδανικής απόδοσης (HEPA) κατηγορίας φίλτρου H13 τουλάχιστον σύμφωνα με το πρότυπο EN 1822:2008, ή ισοδύναμης απόδοσης, στο στόμιο εισόδου του απαριθμητή σωματιδίων, ο απαριθμητής σωματιδίων αναφέρει συγκέντρωση ≤ 0.2 cm–3. Μετά την αφαίρεση του φίλτρου


text:
αυτού, ο απαριθμητής σωματιδίων δείχνει αύξηση της μετρούμενης συγκέντρωσης σε τουλάχιστον 100 σωματίδια cm–3 λόγω του αέρα του περιβάλλοντος και επανέρχεται σε τιμή ≤ 0.2 cm–3 μόλις αντικατασταθεί το φίλτρο ιδανικής απόδοσης (HEPA).
 A.8.2.3.4. Πριν από την έναρξη κάθε δοκιμής επιβεβαιώνεται ότι το σύστημα μέτρησης δείχνει ότι ο σωλήνας εξαέρωσης, όταν υπάρχει στο σύστημα, έχει φτάσει στη σωστή θερμοκρασία για τη λειτουργία του.
 A.8.2.3.5. Πριν από την έναρξη κάθε δοκιμής επιβεβαιώνεται ότι το σύστημα μέτρησης δείχνει ότι ο αραιωτής PND1 έχει φτάσει στη σωστή θερμοκρασία για τη λειτουργία του.
 (1) Για παραδείγματα μεθόδων βαθμονόμησης/επικύρωσης ανατρέξτε στη διεύθυνση: www.unece.org/es/trans/main/wp29/wp29wgs/wp29grpe/pmpfcp
 ΠΑΡΑΡΤΗΜΑ 5
 ΠΡΟΔΙΑΓΡΑΦΕΣ ΤΩΝ ΚΑΥΣΙΜΩΝ ΑΝΑΦΟΡΑΣ
 Τεχνικά δεδομένα σχετικά με καύσιμα για δοκιμές κινητήρων ανάφλεξης με συμπίεση και κινητήρων διπλού καυσίμου
 Τύπος: Ντίζελ (B7)
 Παράμετρος
 Μονάδα
 Όρια (1)
 Μέθοδος δοκιμής
 Κατώτατο
 Ανώτατο
 Δείκτης κετανίου
 46,0
 EN ISO 4264
 Αριθμός κετανίου (2)
 52,0
 56,0
 EN-ISO 5165
 Πυκνότητα σε 15 °C
 kg/m3
 833
 837
 EN-ISO 3675
 EN ISO 12185
 Απόσταξη:
 —
 σημείο 50 %
 °C
 245
 EN-ISO 3405
 —
 σημείο 95%
 °C
 345
 350
 EN-ISO 3405
 —
 τελικό σημείο βρασμού
 °C
 360
 EN-ISO 3405
 Σημείο ανάφλεξης
 °C
 55
 EN 22719
 Όριο ψυχρής διηθητικής ικανότητας (CFPP)
 °C
 5
 EN 116
 Ιξώδες στους 40°C
 mm2/s
 2,3
 3,3
 EN-ISO 3104
 Πολυκυκλικοί αρωματικοί υδρογονάνθρακες
 % m/m
 2,0
 4,0
 EN 12916
 Περιεκτικότητα σε θείο
 mg/kg
 10
 EN ISO 20846/EN ISO 20884
 Διάβρωση χαλκού
 (3 ώρες στους 50 °C)
 Κατάταξη
 Κατηγορία 1
 EN-ISO 2160
 Υπόλειμμα άvθρακα Conradson (10% DR)
 % m/m
 0,2
 EN-ISO 10370
 Περιεκτικότητα σε τέφρα
 % m/m
 0,01
 EN-ISO 6245
 Συνολικές προσμείξεις
 mg/kg
 24
 EN 12662
 Περιεκτικότητα σε νερό
 % m/m
 0,02
 EN-ISO 12937
 Αριθμός εξουδετέρωσης (ισχυρό οξύ)
 mg KOH/g
 0,10
 ASTM D 974
 Οξειδωτική σταθερότητα (3)
 mg/ml
 0,025
 EN-ISO 12205
 Λιπαντική ισχύς [διάμετρος του σημείου φθοράς στους 60 °C, μετά τη δοκιμή HFRR (παλινδρομικού στοιχείου υψηλής συχνότητας)]
 μm
 400
 EN ISO 12156
 Οξειδωτική σταθερότητα στους 110 °C (3)
 H
 20,0
 EN 15751
 FAME (4)
 % v/v
 6,0
 7,0
 EN 14078
 Τύπος: Αιθανόλη για ειδικούς κινητήρες ανάφλεξης με συμπίεση (ED95) (5)
 Παράμετρος
 Μονάδα
 Όρια (6)
 Μέθοδος δοκιμής (7)
 Κατώτατο
 Ανώτατο
 Ολική αλκοόλη (αιθανόλη περιλαμβανομένης και της περιεκτικότητας σε υψηλότερες κορεσμένες αλκοόλες)
 % m/m
 92,4
 EN 15721
 Άλλες υψηλότερες κορεσμένες μονο-αλκοόλες (C3-C5)
 % m/m
 2,0
 EN 15721
 Μεθανόλη
 % m/m
 0,3
 EN 15721
 Πυκνότητα στους 15°C
 kg/m3
 793,0
 815,0
 EN ISO 12185
 Οξύτητα υπολογιζόμενη ως οξικό οξύ
 % m/m
 0,0025
 EN 15491
 Εμφάνιση
 Φωτεινή και διαυγής
 Σημείο ανάφλεξης
 °C
 10
 EN 3679
 Ξηρά κατάλοιπα
 mg/kg
 15
 EN 15691
 Περιεκτικότητα σε νερό
 % m/m
 6,5
 EN 15489 (8)
 EN-ISO 12937
 EN15692
 Αλδεΰδες, υπολογιζόμενες ως ακεταλδεΰδη
 % m/m
 0,0050
 ISO 1388-4
 Εστέρες, υπολογιζόμενοι ως οξικός αιθυλεστέρας
 % m/m
 0,1
 ASTM D1617
 Περιεκτικότητα σε θείο
 mg/kg
 10,0
 EN 15485
 EN 15486
 Θειικά άλατα
 mg/kg
 4,0
 EN 15492
 Σωματιδιακή νόθευση
 mg/kg
 24
 EN 12662
 Φωσφόρος
 mg/l
 0,20
 EN 15487
 Ανόργανο χλωρίδιο
 mg/kg
 1,0
 EN 15484 or EN 15492
 Χαλκός
 mg/kg
 0,100
 EN 15488
 Ηλεκτρική αγωγιμότητα
 μS/cm
 2,50
 DIN 51627-4 ή prEN 15938
 Τεχνικά δεδομένα σχετικά με καύσιμα για δοκιμές κινητήρων επιβαλλόμενης ανάφλεξης και


text:
κινητήρων διπλού καυσίμου
 Τύπος: Βενζίνη (E10)
 Παράμετρος
 Μονάδα
 Όρια (9)
 Μέθοδος δοκιμής (10)
 Κατώτατο
 Ανώτατο
 Αριθμός οκτανίων έρευνας, RON
 95,0
 97,0
 EN ISO 5164:2005 (11)
 Αριθμός οκτανίων κινητήρα, MON
 84,0
 86,0
 EN ISO 5163:2005 (11)
 Πυκνότητα σε 15 °C
 kg/m3
 743
 756
 EN ISO 3675
 EN ISO 12185
 Πίεση ατμού
 kPa
 56,0
 60,0
 EN ISO 13016-1
 (DVPE)
 Περιεκτικότητα σε νερό
 % v/v
 0,015
 ASTM E 1064
 Απόσταξη:
 —
 εξάτμιση στους 70 °C
 % v/v
 24,0
 44,0
 EN-ISO 3405
 —
 εξάτμιση στους 100 °C
 % v/v
 56,0
 60,0
 EN-ISO 3405
 —
 εξάτμιση στους 150 °C
 % v/v
 88,0
 90,0
 EN-ISO 3405
 —
 τελικό σημείο βρασμού
 °C
 190
 210
 EN-ISO 3405
 Κατάλοιπα
 % v/v
 —
 2,0
 EN-ISO 3405
 Ανάλυση υδρογονανθράκων:
 —
 ολεφίνες
 % v/v
 3,0
 18,0
 EN 14517
 EN 15553
 —
 αρωματικοί
 % v/v
 25,0
 35,0
 EN 14517
 EN 15553
 —
 βενζόλιο
 % v/v
 0,4
 1,0
 EN 12177
 EN 238,
 EN 14517
 —
 κορεσμένοι
 % v/v
 Έκθεση
 EN 14517
 EN 15553
 Λόγος άνθρακα/υδρογόνου
 Έκθεση
 Λόγος άνθρακα/οξυγόνου
 Έκθεση
 Περίοδος επαγωγής (12)
 λεπτά
 480
 EN-ISO 7536
 Περιεκτικότητα σε οξυγόνο (13)
 % m/m
 3,7
 EN 1601
 EN 13132
 EN 14517
 Υπάρχον κόμμι
 mg/ml
 —
 0,04
 EN-ISO 6246
 Περιεκτικότητα σε θείο (14)
 mg/kg
 —
 10
 EN ISO 20846
 EN ISO 20884
 Διάβρωση χαλκού
 (3 ώρες στους 50 °C)
 κατατάξη
 —
 Κατηγορία 1
 EN-ISO 2160
 Περιεκτικότητα σε μόλυβδο
 mg/l
 —
 5
 EN 237
 Περιεκτικότητα σε φώσφορο (15)
 mg/l
 —
 1,3
 ASTM D 3231
 Αιθανόλη (12)
 % v/v
 9,5
 10,0
 EN 1601
 EN 13132
 EN 14517
 Τύπος: Αιθανόλη (E85)
 Παράμετρος
 Μονάδα
 Όρια (16)
 Μέθοδος δοκιμής
 Κατώτατο
 Ανώτατο
 Αριθμός οκτανίων έρευνας, RON
 95,0
 —
 EN ISO 5164
 Αριθμός οκτανίων κινητήρα, MON
 85,0
 —
 EN ISO 5163
 Πυκνότητα στους 15 °C
 kg/m3
 Αναφορά
 ISO 3675
 Πίεση ατμού
 kPa
 40,0
 60,0
 EN ISO 13016-1
 (DVPE)
 Περιεκτικότητα σε θείο (17)
 mg/kg
 —
 10
 EN 15485 or EN 15486
 Οξειδωτική σταθερότητα
 λεπτά
 360
 EN ISO 7536
 Περιεκτικότητα σε υπάρχον κόμμι
 (πλύση με διαλύτη)
 mg/100ml
 —
 5
 EN-ISO 6246
 Εμφάνιση
 Καθορίζεται σε θερμοκρασία περιβάλλοντος ή 15 °C, όποιο είναι υψηλότερο.
 Διαυγής και φωτεινή, χωρίς αιωρούμενους ή καθιζάμενους ρύπους
 Οπτικός έλεγχος
 Αιθανόλη και υψηλότερες αλκοόλες (18)
 % v/v
 83
 85
 EN 1601
 EN 13132
 EN 14517
 E DIN 51627-3
 Υψηλότερες αλκοόλες (C3-C8)
 % v/v
 —
 2,0
 E DIN 51627-3
 Μεθανόλη
 % v/v
 1,00
 E DIN 51627-3
 Βενζίνη (19)
 % v/v
 Υπόλοιπο
 EN 228
 Φωσφόρος
 mg/l
 0,20 (20)
 EN 15487
 Περιεκτικότητα σε νερό
 % v/v
 0,300
 EN 15489 ή EN 15692
 Περιεκτικότητα σε ανόργανο χλωρίδιο
 mg/l
 1
 EN 15492
 pHe
 6,5
 9,0
 EN 15490
 Διάβρωση ταινίας χαλκού
 (3 ώρες στους 50°C)
 Κατάταξη
 Κατηγορία 1
 EN ISO 2160
 Οξύτητα (ως οξικό οξύ CH3COOH)
 % m/m
 —
 0,0050
 EN 15491
 (mg/l)
 (40)
 Ηλεκτρική αγωγιμότητα
 μS/cm
 1,5
 DIN 51627-4 ή prEN 15938
 Λόγος άνθρακα/υδρογόνου
 έκθεση
 Λόγος άνθρακα/οξυγόνου
 έκθεση
 Τύπος: Υγραέριο (LPG)
 Παράμετρος
 Μονάδα
 Καύσιμο Α
 Καύσιμο Β
 Μέθοδος δοκιμής
 Σύνθεση:
 EN 27941
 Περιεκτικότητα σε C3
 % v/v
 30 ± 2
 85 ± 2
 Περιεκτικότητα σε C4
 % v/v
 Υπόλοιπο (21)
 Υπόλοιπο (21)
 < C3, > C4
 % v/v
 Ανώτατο


text:
2
 Ανώτατο 2
 Ολεφίνες
 % v/v
 Ανώτατο 12
 Ανώτατο 15
 Κατάλοιπα εξάτμισης
 mg/kg
 Ανώτατο 50
 Ανώτατο 50
 EN 15470
 Νερό στους 0 °C
 άνευ
 άνευ
 EN 15469
 Συνολική περιεκτικότητα σε θείο περιλαμβανομένης και της οσμηρής ουσίας
 mg/kg
 Ανώτατο 10
 Ανώτατο 10
 EN 24260, ASTM D 3246, ASTM 6667
 Υδρόθειο
 Ουδέν
 Ουδέν
 EN ISO 8819
 Διάβρωση ταινίας χαλκού
 (1 ώρα στους 40 °C)
 Κατάταξη
 Κατηγορία 1
 Κατηγορία 1
 ISO 6251 (22)
 Οσμή
 Χαρακτηριστικό
 Χαρακτηριστικό
 Αριθμός οκτανίων κινητήρα (23)
 Ελάχιστο 89.0
 Ελάχιστο 89.0
 EN 589 παράρτημα B
 Τύπος: Φυσικό αέριο/ Βιομεθάνιο
 Χαρακτηριστικά
 Μονάδες
 Βάση
 Όρια
 Μέθοδος δοκιμής
 κατώτατο
 ανώτατο
 Καύσιμο αναφοράς GR
 Σύνθεση:
 Μεθάνιο
 87
 84
 89
 Αιθάνιο
 13
 11
 15
 Υπόλοιπο (24)
 % mole
 —
 —
 1
 ISO 6974
 Περιεκτικότητα σε θείο
 mg/ m3
 (25)
 —
 10
 ISO 6326-5
 Καύσιμο αναφοράς G23
 Σύνθεση:
 Μεθάνιο
 92,5
 91,5
 93,5
 Υπόλοιπο (26)
 % mole
 —
 —
 1
 ISO 6974
 N2
 % mole
 7,5
 6,5
 8,5
 Περιεκτικότητα σε θείο
 mg/m3
 (27)
 —
 —
 10
 ISO 6326-5
 Καύσιμο αναφοράς G25
 Σύνθεση:
 Μεθάνιο
 % mole
 86
 84
 88
 Υπόλοιπο (28)
 % mole
 —
 —
 1
 ISO 6974
 N2
 % mole
 14
 12
 16
 Περιεκτικότητα σε θείο
 mg/ m3
 (29)
 —
 —
 10
 ISO 6326-5
 Καύσιμο αναφοράς G20
 Σύνθεση:
 Μεθάνιο
 % mole
 100
 99
 100
 ISO 6974
 Υπόλοιπο (30)
 % mole
 —
 —
 1
 ISO 6974
 N2
 % mole
 ISO 6974
 Περιεκτικότητα σε θείο
 mg/m3
 (31)
 —
 —
 10
 ISO 6326-5
 Δείκτης Wobbe (καθαρός)
 MJ/m3
 (32)
 48,2
 47,2
 49,2
 (1) Οι τιμές που ορίζονται στις προδιαγραφές είναι «αληθείς τιμές». Για τον καθορισμό των οριακών τιμών εφαρμόστηκαν οι διατάξεις του προτύπου ΙSO 4259 «Προϊόντα πετρελαίου — Προσδιορισμός και εφαρμογή δεδομένων ακριβείας όσον αφορά τις μεθόδους δοκιμής», ενώ για τον καθορισμό ελάχιστης τιμής ελήφθη υπόψη ελάχιστη διαφορά 2R άνω του μηδενός. Για τον καθορισμό μέγιστης και ελάχιστης τιμής, η ελάχιστη διαφορά είναι 4R (R = αναπαραγωγιμότητα). Παρά το μέτρο αυτό, το οποίο είναι αναγκαίο για τεχνικούς λόγους, ο παραγωγός των καυσίμων στοχεύει εντούτοις σε μηδενική τιμή όταν η καθορισμένη μέγιστη τιμή είναι 2R και στη μέση τιμή στην περίπτωση καθορισμού μέγιστων και ελάχιστων ορίων. Εάν κριθεί απαραίτητο να απαντηθεί το ερώτημα κατά πόσον ένα καύσιμο πληροί τις απαιτήσεις των προδιαγραφών, εφαρμόζονται οι διατάξεις του προτύπου ISO 4259.
 (2) Η κλίμακα για τον αριθμό κετανίου δεν συμφωνεί με την απαίτηση της ελάχιστης διαφοράς των 4R. Εντούτοις, σε περίπτωση διαφοράς μεταξύ προμηθευτή και χρήστη καυσίμου, μπορούν να χρησιμοποιηθούν για την επίλυση τέτοιων διαφορών οι όροι του ISO 4259 υπό την προϋπόθεση ότι πραγματοποιούνται επαναληπτικές μετρήσεις σε ικανό αριθμό και με ικανοποιητική ακρίβεια, αντί για ένα μόνο προσδιορισμό.
 (3) Μολονότι ελέγχεται η οξειδωτική σταθερότητα, είναι πιθανόν η διάρκεια αποθήκευσης να είναι περιορισμένη. Ζητούνται οδηγίες από τον προμηθευτή για τις συνθήκες και τη διάρκεια αποθήκευσης.
 (4) Η περιεκτικότητα σε μεθυλεστέρες λιπαρών οξέων (FAME) πρέπει να πληροί την προδιαγραφή του προτύπου EN 14214.
 (5) Μπορούν να προστεθούν στο καύσιμο αιθανόλης και πρόσθετα όπως το βελτιωτικό του αριθμού κετανίου, σύμφωνα με τις προδιαγραφές του κατασκευαστή του κινητήρα, υπό την προϋπόθεση ότι δεν υπάρχουν γνωστές παρενέργειες. Εάν


text:
ικανοποιούνται αυτές οι προϋποθέσεις, η μέγιστη επιτρεπόμενη ποσότητα είναι 10 % m/m.
 (6) Οι τιμές που ορίζονται στις προδιαγραφές είναι «αληθείς τιμές». Για τον καθορισμό των οριακών τιμών εφαρμόστηκαν οι διατάξεις του προτύπου ΙSO 4259 «Προϊόντα πετρελαίου — Προσδιορισμός και εφαρμογή δεδομένων ακριβείας όσον αφορά τις μεθόδους δοκιμής», ενώ για τον καθορισμό ελάχιστης τιμής ελήφθη υπόψη ελάχιστη διαφορά 2R άνω του μηδενός. Για τον καθορισμό μέγιστης και ελάχιστης τιμής, η ελάχιστη διαφορά είναι 4R (R = αναπαραγωγιμότητα). Παρά το μέτρο αυτό, το οποίο είναι αναγκαίο για τεχνικούς λόγους, ο παραγωγός των καυσίμων στοχεύει εντούτοις σε μηδενική τιμή όταν η καθορισμένη μέγιστη τιμή είναι 2R και στη μέση τιμή στην περίπτωση καθορισμού μέγιστων και ελάχιστων ορίων. Εάν κριθεί απαραίτητο να απαντηθεί το ερώτημα κατά πόσον ένα καύσιμο πληροί τις απαιτήσεις των προδιαγραφών, εφαρμόζονται οι διατάξεις του προτύπου ISO 4259.
 (7) Θα υιοθετηθούν ισοδύναμες μέθοδοι EN/ISO όταν αυτές εκδοθούν για όλες τις ανωτέρω ιδιότητες.
 (8) Εάν κριθεί απαραίτητο να απαντηθεί το ερώτημα κατά πόσον ένα καύσιμο πληροί τις απαιτήσεις των προδιαγραφών, εφαρμόζονται οι διατάξεις του προτύπου EN 15489.
 (9) Οι τιμές που ορίζονται στις προδιαγραφές είναι «αληθείς τιμές». Για τον καθορισμό των οριακών τιμών εφαρμόστηκαν οι διατάξεις του προτύπου ΙSO 4259 «Προϊόντα πετρελαίου — Προσδιορισμός και εφαρμογή δεδομένων ακριβείας όσον αφορά τις μεθόδους δοκιμής», ενώ για τον καθορισμό ελάχιστης τιμής ελήφθη υπόψη ελάχιστη διαφορά 2R άνω του μηδενός. Για τον καθορισμό μέγιστης και ελάχιστης τιμής, η ελάχιστη διαφορά είναι 4R (R = αναπαραγωγιμότητα). Παρά το μέτρο αυτό, το οποίο είναι αναγκαίο για τεχνικούς λόγους, ο παραγωγός των καυσίμων στοχεύει εντούτοις σε μηδενική τιμή όταν η καθορισμένη μέγιστη τιμή είναι 2R και στη μέση τιμή στην περίπτωση καθορισμού μέγιστων και ελάχιστων ορίων. Εάν κριθεί απαραίτητο να απαντηθεί το ερώτημα κατά πόσον ένα καύσιμο πληροί τις απαιτήσεις των προδιαγραφών, εφαρμόζονται οι διατάξεις του προτύπου ISO 4259.
 (10) Θα υιοθετηθούν ισοδύναμες μέθοδοι EN/ISO όταν αυτές εκδοθούν για όλες τις ανωτέρω ιδιότητες.
 (11) Αφαιρείται συντελεστής διόρθωσης ίσος με 0.2 για τα MON και RON για τον υπολογισμό του τελικού αποτελέσματος σύμφωνα με το πρότυπο EN 228:2008.
 (12) Το καύσιμο επιτρέπεται να περιέχει αναστολείς οξειδωτικής δράσης και αδρανοποιητές μετάλλων που κατά κανόνα χρησιμοποιούνται για σταθεροποίηση της ροής της βενζίνης στα διυλιστήρια, αλλά δεν επιτρέπεται να προστίθενται απορρυπαντικά/μέσα κολλοειδούς διασποράς και διαλυτικά έλαια.
 (13) Η αιθανόλη που πληροί την προδιαγραφή του EN 15376 είναι η μόνη οξυγονούχος ένωση που προστίθεται σκόπιμα στο καύσιμο αναφοράς.
 (14) Αναφέρεται η πραγματική περιεκτικότητα σε θείο του καυσίμου που χρησιμοποιείται για τη δοκιμή τύπου 1.
 (15) Δεν προβλέπεται σκόπιμη προσθήκη ενώσεων που περιέχουν φώσφορο, σίδηρο, μαγγάνιο ή μόλυβδο στο συγκεκριμένο καύσιμο αναφοράς.
 (16) Οι τιμές που ορίζονται στις προδιαγραφές είναι «αληθείς τιμές». Για τον καθορισμό των οριακών τιμών εφαρμόστηκαν οι διατάξεις του προτύπου ΙSO 4259 «Προϊόντα πετρελαίου — Προσδιορισμός και εφαρμογή δεδομένων ακριβείας όσον αφορά τις μεθόδους δοκιμής», ενώ για τον καθορισμό ελάχιστης τιμής ελήφθη υπόψη ελάχιστη διαφορά 2R άνω του μηδενός. Για τον καθορισμό μέγιστης και ελάχιστης τιμής, η ελάχιστη διαφορά είναι 4R (R = αναπαραγωγιμότητα). Παρά το μέτρο αυτό, το οποίο


text:
είναι αναγκαίο για τεχνικούς λόγους, ο παραγωγός των καυσίμων στοχεύει εντούτοις σε μηδενική τιμή όταν η καθορισμένη μέγιστη τιμή είναι 2R και στη μέση τιμή στην περίπτωση καθορισμού μέγιστων και ελάχιστων ορίων. Εάν κριθεί απαραίτητο να απαντηθεί το ερώτημα κατά πόσον ένα καύσιμο πληροί τις απαιτήσεις των προδιαγραφών, εφαρμόζονται οι διατάξεις του προτύπου ISO 4259.
 (17) Αναφέρεται η πραγματική περιεκτικότητα σε θείο του καυσίμου που χρησιμοποιείται για τη δοκιμή.
 (18) Η αιθανόλη που πληροί την προδιαγραφή του EN 15376 είναι η μόνη οξυγονούχος ένωση που προστίθεται σκόπιμα στο καύσιμο αναφοράς.
 (19) Η περιεκτικότητα σε αμόλυβδη βενζίνη μπορεί να προσδιορίζεται ως 100 μείον το άθροισμα του ποσοστού της περιεκτικότητας σε νερό, αλκοόλες, MTBE και ETBE.
 (20) Δεν προβλέπεται σκόπιμη προσθήκη ενώσεων που περιέχουν φώσφορο, σίδηρο, μαγγάνιο ή μόλυβδο στο συγκεκριμένο καύσιμο αναφοράς.
 (21) Το υπόλοιπο διατυπώνεται ως εξής: υπόλοιπο = 100 - C3 -<C3 - >C4.
 (22) Η μέθοδος αυτή ενδέχεται να μην ανιχνεύει με ακρίβεια την παρουσία διαβρωτικών υλικών εάν το δείγμα περιέχει αντιοξειδωτικούς αναστολείς ή άλλες χημικές ουσίες που περιορίζουν τη διαβρωτικότητά του στην ταινία χαλκού. Ως εκ τούτου, απαγορεύεται η προσθήκη τέτοιων ενώσεων με αποκλειστικό σκοπό να επηρεαστούν τα αποτελέσματα της μεθόδου δοκιμής.
 (23) Κατόπιν αιτήματος του κατασκευαστή, θα μπορούσε να χρησιμοποιηθεί υψηλότερος ΜΟΝ για την εκτέλεση των δοκιμών έγκρισης τύπου.
 (24) Αδρανή αέρια + C2+
 (25) Τιμή που καθορίζεται υπό κανονικές συνθήκες 293.2 K (20 °C) και 101.3 kPa.
 (26) Αδρανή αέρια (εκτός του N2) +C2+ C2+
 (27) Η τιμή πρέπει να προσδιορίζεται στους 293.2 K (20 °C) και στα 101.3 kPa.
 (28) Αδρανή αέρια (εκτός του N2) +C2+ C2+
 (29) Η τιμή πρέπει να προσδιορίζεται στους 293.2 K (20 °C) και στα 101.3 kPa.
 (30) Αδρανή αέρια (εκτός του N2) + C2 + C2+.
 (31) Η τιμή πρέπει να προσδιορίζεται στους 293.2 K (20 °C) και τους 101.3 kPa.
 (32) Η τιμή πρέπει να προσδιορίζεται στους 273.2 K (20 °C) και τους 101.3 kPa.
 ΠΑΡΑΡΤΗΜΑ 6
 ΔΕΔΟΜΕΝΑ ΠΟΥ ΑΠΑΙΤΟΥΝΤΑΙ ΚΑΤΑ ΤΗΝ ΕΓΚΡΙΣΗ ΤΥΠΟΥ ΓΙΑ ΣΚΟΠΟΥΣ ΤΕΧΝΙΚΟΥ ΕΛΕΓΧΟΥ
 ΜΕΤΡΗΣΗ ΕΚΠΟΜΠΩΝ ΜΟΝΟΞΕΙΔΙΟΥ ΤΟΥ ΑΝΘΡΑΚΑ ΣΕ ΣΤΡΟΦΕΣ ΑΦΟΡΤΗΣ ΛΕΙΤΟΥΡΓΙΑΣ
 1. ΕΙΣΑΓΩΓΗ
 1.1.
 Το παρόν παράρτημα ορίζει τη διαδικασία μέτρησης των εκπομπών μονοξειδίου του άνθρακα σε (κανονικές και υψηλές) στροφές άφορτης λειτουργίας για κινητήρες επιβαλλόμενης ανάφλεξης που τροφοδοτούνται με βενζίνη ή αιθανόλη (E85) ή κινητήρες επιβαλλόμενης ανάφλεξης που τροφοδοτούνται με φυσικό αέριο / βιομεθάνιο ή υγραέριο εγκαταστημένους σε οχήματα M2, N1 ή M1 με μέγιστη επιτρεπόμενη μάζα που δεν υπερβαίνει τους 7.5 τόνους.
 2. ΓΕΝΙΚΕΣ ΑΠΑΙΤΗΣΕΙΣ
 2.1.
 Οι γενικές απαιτήσεις είναι εκείνες που ορίζονται στην παράγραφο 5.3.7 του κανονισμού αριθ. 83, με τις εξαιρέσεις που προβλέπονται στα σημεία 2.2, 2.3 και 2.4.
 2.2.
 Οι λόγοι ατόμων που ορίζονται στο σημείο 5.3.7.3 του κανονισμού αριθ. 83 νοούνται ως εξής:
 Hcv= Λόγος ατόμων υδρογόνου προς άτομα άνθρακα
 —
 για τη βενζίνη (E10) 1.93
 —
 για το υγραέριο 2.525
 —
 Για το φυσικό αέριο/βιομεθάνιο 4.0
 —
 για την αιθανόλη (E85) 2.74
 Ocv= Λόγος ατόμων οξυγόνου προς άτομα άνθρακα
 —
 για τη βενζίνη (E10) 0.032
 —
 για το υγραέριο 0.0
 —
 Για το φυσικό


text:
αέριο/βιομεθάνιο 0.0
 —
 για την αιθανόλη (E85) 0.385
 2.3.
 Ο πίνακας του σημείου 1.4.3 του παραρτήματος 2Α (πίνακας 6) συμπληρώνεται βάσει των απαιτήσεων που ορίζονται στα σημεία 2.2 και 2.4 του παρόντος παραρτήματος.
 2.4.
 Ο κατασκευαστής επιβεβαιώνει την ακρίβεια της τιμής λάμδα που καταγράφεται κατά τον χρόνο έγκρισης τύπου στο σημείο 2.1 του παρόντος παραρτήματος ως αντιπροσωπευτικού των τυπικών οχημάτων παραγωγής εντός 24 μηνών από την ημερομηνία χορήγησης της έγκρισης τύπου. Γίνεται εκτίμηση με βάση έρευνες και μελέτες επί των οχημάτων παραγωγής.
 3. ΤΕΧΝΙΚΕΣ ΑΠΑΙΤΉΣΕΙΣ
 3.1.
 Οι τεχνικές απαιτήσεις είναι εκείνες που ορίζονται στο παράρτημα 5 του κανονισμού αριθ. 83, με τις εξαιρέσεις που προβλέπονται στο σημείο 3.2.
 3.2.
 Τα καύσιμα αναφοράς που ορίζονται στο σημείο 2.1 του παραρτήματος 5 του κανονισμού αριθ. 83 νοούνται ως αναφορά στις κατάλληλες προδιαγραφές καυσίμων αναφοράς που ορίζονται στο παράρτημα 5 του παρόντος κανονισμού.
 ΠΑΡΆΡΤΗΜΑ 7
 ΕΞΑΚΡΙΒΩΣΗ ΤΗΣ ΑΝΤΟΧΗΣ ΣΥΣΤΗΜΑΤΩΝ ΚΙΝΗΤΗΡΑ
 1. ΕΙΣΑΓΩΓΗ
 1.1. Το παρόν παράρτημα περιγράφει τις διαδικασίες επιλογής των κινητήρων που υποβάλλονται σε δοκιμή στο πλαίσιο ενός προγράμματος συσσώρευσης λειτουργίας προκειμένου να καθοριστούν οι συντελεστές φθοράς. Οι συντελεστές φθοράς εφαρμόζονται σύμφωνα με τις απαιτήσεις του σημείου 3.6 του παρόντος παραρτήματος στις εκπομπές που μετρώνται σύμφωνα με το παράρτημα 4.
 1.2. Το παρόν παράρτημα περιγράφει επίσης τη συντήρηση σε σχέση με τις εκπομπές, αλλά και γενικότερα, που πραγματοποιείται σε κινητήρες οι οποίοι υποβάλλονται σε πρόγραμμα συσσώρευσης λειτουργίας. Η συντήρηση αυτή συμμορφώνεται με τη συντήρηση που πραγματοποιείται σε κινητήρες κατά τη χρήση και κοινοποιείται στους ιδιοκτήτες νέων κινητήρων και οχημάτων.
 2. ΕΠΙΛΟΓΗ ΚΙΝΗΤΗΡΩΝ ΓΙΑ ΤΟΝ ΚΑΘΟΡΙΣΜΟ ΤΩΝ ΣΥΝΤΕΛΕΣΤΩΝ ΦΘΟΡΑΣ ΤΗΣ ΩΦΕΛΙΜΗΣ ΔΙΑΡΚΕΙΑΣ ΖΩΗΣ
 2.1. Οι κινητήρες επιλέγονται από τη σειρά κινητήρων που ορίζεται σύμφωνα με το σημείο 7 του παρόντος κανονισμού για τις δοκιμές εκπομπών με σκοπό να καθοριστούν οι συντελεστές φθοράς της ωφέλιμης διάρκειας ζωής.
 2.2. Κινητήρες από διαφορετικές σειρές κινητήρων μπορούν να συνδυαστούν περαιτέρω σε σειρές βάσει του τύπου του χρησιμοποιούμενου συστήματος μετεπεξεργασίας των καυσαερίων. Προκειμένου να τοποθετούνται στην ίδια σειρά κινητήρων με σύστημα μετεπεξεργασίας των καυσαερίων, οι κινητήρες με διαφορετικό αριθμό και διαφορετική διάταξη κυλίνδρων αλλά με τις ίδιες τεχνικές προδιαγραφές και την ίδια τοποθέτηση για το σύστημα μετεπεξεργασίας των καυσαερίων, ο κατασκευαστής παρέχει στοιχεία στην αρχή έγκρισης τύπου που αποδεικνύουν ότι η απόδοση αυτών των κινητήρων όσον αφορά τη μείωση των εκπομπών είναι παρόμοιες.
 2.3. Ο κατασκευαστής των κινητήρων θα επιλέξει έναν κινητήρα αντιπροσωπευτικό της σειράς κινητήρων με σύστημα μετεπεξεργασίας καυσαερίων όπως προσδιορίζεται σύμφωνα με το σημείο 2.2 για το πρόγραμμα συσσώρευσης λειτουργίας που ορίζεται στο σημείο 3.2 και θα τον κοινοποιήσει στην αρχή έγκρισης τύπου προτού ξεκινήσουν οι δοκιμές.
 2.3.1. Εάν η αρχή έγκρισης τύπου κρίνει ότι η δυσμενέστερη περίπτωση εκπομπών της σειράς κινητήρων με σύστημα μετεπεξεργασίας των καυσαερίων μπορεί να χαρακτηριστεί καλύτερα από άλλο κινητήρα, τότε ο κινητήρας που θα υποβληθεί σε δοκιμή θα επιλεγεί από κοινού από την αρχή έγκρισης τύπου και τον κατασκευαστή του κινητήρα.
 3. ΚΑΘΟΡΙΣΜΟΣ ΤΩΝ ΣΥΝΤΕΛΕΣΤΩΝ ΦΘΟΡΑΣ ΤΗΣ ΩΦΕΛΙΜΗΣ ΔΙΑΡΚΕΙΑΣ ΖΩΗΣ
 3.1. Γενικά
 Οι συντελεστές φθοράς που ισχύουν για μια σειρά κινητήρων με σύστημα μετεπεξεργασίας καυσαερίων αναπτύσσονται από τους επιλεγέντες κινητήρες, βάσει


text:
ενός προγράμματος συσσώρευσης λειτουργίας που περιλαμβάνει περιοδικές δοκιμές εκπομπών αερίων και σωματιδίων με τις δοκιμές WHTC και WHSC.
 3.2. Πρόγραμμα συσσώρευσης λειτουργίας
 Τα προγράμματα συσσώρευσης λειτουργίας μπορούν να διεξαχθούν ανάλογα κατ’ επιλογήν του κατασκευαστή υποβάλλοντας ένα όχημα εξοπλισμένο με τον επιλεγμένο κινητήρα σε πρόγραμμα «συσσώρευσης κατά τη χρήση» ή υποβάλλοντας τον επιλεγμένο κινητήρα σε πρόγραμμα «συσσώρευσης λειτουργίας δυναμόμετρου».
 3.2.1. Συσσώρευση κατά τη χρήση και συσσώρευση λειτουργίας δυναμόμετρου
 3.2.1.1. Ο κατασκευαστής καθορίζει τη μορφή και την έκταση της απόστασης, τη συσσώρευση λειτουργίας και τον κύκλο γήρανσης για τους κινητήρες, σύμφωνα με την ορθή μηχανική πρακτική.
 3.2.1.2. Ο κατασκευαστής καθορίζει τα σημεία δοκιμής όπου οι εκπομπές αερίων και σωματιδίων μετρώνται κατά τις δοκιμές θερμού WHTC και WHSC. Ο ελάχιστος αριθμός σημείων δοκιμής είναι τρία, ένα στην αρχή, ένα περίπου στη μέση και ένα στο τέλος του προγράμματος συσσώρευσης λειτουργίας.
 3.2.1.3. Οι τιμές εκπομπών στο σημείο έναρξης και κατά την ωφέλιμη διάρκεια ζωής που υπολογίζονται σύμφωνα με το σημείο 3.5.2 συμμορφώνονται με τις οριακές τιμές που ορίζονται στο σημείο 5.3 του παρόντος κανονισμού, αλλά τα επιμέρους αποτελέσματα των εκπομπών από τα σημεία δοκιμής μπορούν να υπερβαίνουν αυτές τις οριακές τιμές.
 3.2.1.4. Εάν το ζητήσει ο κατασκευαστής και εφόσον συμφωνήσει η αρχή έγκρισης τύπου, διεξάγεται μόνον ένας κύκλος δοκιμών (δοκιμή θερμού WHTC ή WHSC) σε κάθε σημείο δοκιμής, ενώ ο άλλος κύκλος δοκιμών διεξάγεται μόνο στην αρχή και το τέλος του προγράμματος συσσώρευσης λειτουργίας.
 3.2.1.5. Τα προγράμματα συσσώρευσης λειτουργίας μπορεί να διαφέρουν για διαφορετικές σειρές κινητήρων με σύστημα μετεπεξεργασίας των καυσαερίων.
 3.2.1.6. Τα προγράμματα συσσώρευσης λειτουργίας μπορεί να είναι συντομότερα από την ωφέλιμη διάρκεια ζωής, αλλά δεν μπορεί να είναι συντομότερα από αυτή που παρατίθεται στον πίνακα του σημείου 3.2.1.8.
 3.2.1.7. Για τη συσσώρευση λειτουργίας δυναμόμετρου, ο κατασκευαστής παρέχει την εφαρμοστέα αντιστοιχία μεταξύ της ελάχιστης περιόδου συσσώρευσης λειτουργίας (απόσταση οδήγησης) και των ωρών δυναμόμετρου του κινητήρα, π.χ. την αντιστοιχία κατανάλωσης καυσίμων, την αντιστοιχία της ταχύτητας του οχήματος με τις στροφές του κινητήρα κ.λπ.
 3.2.1.8. Ελάχιστη περίοδος συσσώρευσης λειτουργίας
 Πίνακας 1
 Ελάχιστη περίοδος συσσώρευσης λειτουργίας
 Κατηγορία οχήματος στο οποίο θα τοποθετηθεί ο κινητήρας (1)
 Ελάχιστη περίοδος συσσώρευσης λειτουργίας
 Ωφέλιμη ζωή
 Οχήματα κατηγορίας N1
 160 000 km
 βλέπε σημείο 5.4. του παρόντος κανονισμού
 Οχήματα κατηγορίας Ν2
 188 000 km
 βλέπε σημείο 5.4. του παρόντος κανονισμού
 Οχήματα κατηγορίας Ν3 με μέγιστη τεχνικά επιτρεπόμενη μάζα που δεν υπερβαίνει τους 16 τόνους
 188 000 km
 βλέπε σημείο 5.4. του παρόντος κανονισμού
 Οχήματα κατηγορίας Ν3 με μέγιστη τεχνικά επιτρεπόμενη μάζα που υπερβαίνει του 16 τόνους
 233 000 km
 βλέπε σημείο 5.4. του παρόντος κανονισμού
 Οχήματα κατηγορίας M1
 160 000 km
 βλέπε σημείο 5.4. του παρόντος κανονισμού
 Οχήματα κατηγορίας Μ2
 160 000 km
 βλέπε σημείο 5.4. του παρόντος κανονισμού
 Οχήματα κατηγορίας M3 κλάσης I, II, A και B, με μέγιστη τεχνικά επιτρεπόμενη μάζα μικρότερη ή ίση των 7.5 τόνων
 188 000 km
 βλέπε σημείο 5.4. του παρόντος κανονισμού
 Οχήματα κατηγορίας M3 των κλάσεων III και B, με μέγιστη τεχνικά επιτρεπόμενη μάζα που υπερβαίνει τους 7.5 τόνους
 233 000 km
 βλέπε σημείο 5.4. του παρόντος κανονισμού
 3.2.1.9. Η επιταχυνόμενη γήρανση επιτρέπεται μέσω


text:
προσαρμογής του προγράμματος συσσώρευσης λειτουργίας βάση της κατανάλωσης καυσίμων. Η προσαρμογή βασίζεται στον λόγο της τυπικής κατανάλωσης καυσίμων κατά τη χρήση προς την κατανάλωση καυσίμων κατά τον κύκλο γήρανσης, αλλά η κατανάλωση καυσίμων κατά τον κύκλο γήρανσης δεν υπερβαίνει την τυπική κατανάλωση καυσίμων κατά τη χρήση περισσότερο από 30 τοις εκατό.
 3.2.1.10. Το πρόγραμμα συσσώρευσης λειτουργίας περιγράφεται πλήρως στην αίτηση έγκρισης τύπου και ανακοινώνεται στην αρμόδια για την έγκριση τύπου αρχή πριν από την έναρξη οποιασδήποτε δοκιμής.
 3.2.2. Εάν η αρμόδια για την έγκριση τύπου αρχή αποφασίσει ότι χρειάζεται να πραγματοποιηθούν συμπληρωματικές μετρήσεις με τις δοκιμές θερμού WHTC και WHSC ανάμεσα στα σημεία που έχουν επιλεγεί από τον κατασκευαστή, ενημερώνει σχετικά τον κατασκευαστή. Το αναθεωρημένο πρόγραμμα συσσώρευσης λειτουργίας συντάσσεται από τον κατασκευαστή και συμφωνείται με την αρχή έγκρισης τύπου.
 3.3. Δοκιμή του κινητήρα
 3.3.1. Σταθεροποίηση του συστήματος κινητήρα
 3.3.1.1. Για κάθε σειρά κινητήρων με σύστημα μετεπεξεργασίας των καυσαερίων, ο κατασκευαστής καθορίζει τον αριθμό ωρών λειτουργίας του οχήματος ή του κινητήρα μετά την πάροδο των οποίων η λειτουργία του συστήματος κινητήρα μετεπεξεργασίας των καυσαερίων έχει σταθεροποιηθεί. Εφόσον ζητηθεί από την αρχή έγκρισης τύπου, ο κατασκευαστής καθιστά διαθέσιμα τα στοιχεία και την ανάλυση που χρησιμοποιήθηκαν για τον καθορισμό αυτό. Εναλλακτικά, ο κατασκευαστής μπορεί να λειτουργήσει τον κινητήρα για περίοδο που κυμαίνεται μεταξύ 60 και 125 ωρών ή για αντίστοιχη απόσταση κατά τον κύκλο γήρανσης, προκειμένου να σταθεροποιηθεί το σύστημα μετεπεξεργασίας καυσαερίων του κινητήρα.
 3.3.1.2. Το τέλος της περιόδου σταθεροποίησης που καθορίζεται στο σημείο 3.3.1.1 θεωρείται ως η έναρξη του προγράμματος συσσώρευσης λειτουργίας.
 3.3.2. Δοκιμή συσσώρευσης λειτουργίας
 3.3.2.1. Μετά τη σταθεροποίηση ο κινητήρας λειτουργεί κατά τη διάρκεια του προγράμματος συσσώρευσης λειτουργίας που έχει επιλέξει ο κατασκευαστής, όπως περιγράφεται στο σημείο 3.2. Κατά τα περιοδικά διαλείμματα του προγράμματος συσσώρευσης λειτουργίας που καθορίζονται από τον κατασκευαστή και, κατά περίπτωση, ορίζονται επίσης από την αρχή έγκρισης τύπου σύμφωνα με το σημείο 3.2.2, ο κινητήρας ελέγχεται για εκπομπές αερίων και σωματιδίων με τις δοκιμές θερμού WHTC και WHSC. Σύμφωνα με το σημείο 3.2.1.4 εάν έχει συμφωνηθεί να διεξάγεται μόνον ένας κύκλος δοκιμών (θερμό WHTC ή WHSC) σε κάθε σημείο δοκιμής, ο άλλος κύκλος δοκιμών (θερμό WHTC ή WHSC) διεξάγεται στην αρχή και το τέλος του προγράμματος συσσώρευσης λειτουργίας.
 3.3.2.2. Κατά τη διάρκεια του προγράμματος συσσώρευσης λειτουργίας, ο κινητήρας συντηρείται σύμφωνα με τις απαιτήσεις του σημείου 4.
 3.3.2.3. Κατά τη διάρκεια του προγράμματος συσσώρευσης λειτουργίας μπορεί να πραγματοποιηθεί μη προγραμματισμένη συντήρηση του κινητήρα ή του οχήματος, π.χ. εάν το σύστημα OBD εντοπίσει συγκεκριμένο πρόβλημα με αποτέλεσμα να ενεργοποιηθεί ο δείκτης δυσλειτουργίας (στο εξής MI).
 3.4. Υποβολή εκθέσεων
 3.4.1. Τα αποτελέσματα όλων των δοκιμών εκπομπών (θερμού WHTC και WHSC) που διεξάγονται κατά τη διάρκεια του προγράμματος συσσώρευσης λειτουργίας καθίστανται διαθέσιμα στην αρχή έγκρισης τύπου. Εάν οποιαδήποτε δοκιμή εκπομπών κηρυχθεί άκυρη, ο κατασκευαστής οφείλει να εξηγήσει γιατί η δοκιμή κηρύχθηκε άκυρη. Στην περίπτωση αυτή, διεξάγεται άλλη σειρά δοκιμών εκπομπών με τις δοκιμές θερμού WHTC και WHSC κατά τη διάρκεια 100 επιπλέον ωρών συσσώρευσης λειτουργίας.
 3.4.2. Ο κατασκευαστής τηρεί αρχεία όλων των πληροφοριών που σχετίζονται με τις δοκιμές εκπομπών και τη


text:
συντήρηση που εκτελούνται στον κινητήρα κατά τη διάρκεια του προγράμματος συσσώρευσης λειτουργίας. Οι πληροφορίες αυτές υποβάλλονται στην αρχή έγκρισης τύπου μαζί με τα αποτελέσματα των δοκιμών εκπομπών που διεξήχθησαν κατά τη διάρκεια του προγράμματος συσσώρευσης λειτουργίας.
 3.5. Καθορισμός των συντελεστών φθοράς
 3.5.1. Για κάθε ρύπο που μετράται με τις δοκιμές θερμού WHTC και WHSC και σε κάθε σημείο δοκιμής κατά τη διάρκεια του προγράμματος συσσώρευσης λειτουργίας, πραγματοποιείται ανάλυση γραμμικής παλινδρόμησης βέλτιστης προσαρμογής βάσει όλων των αποτελεσμάτων των δοκιμών. Τα αποτελέσματα κάθε δοκιμής για κάθε ρύπο εκφράζονται με τον ίδιο αριθμό δεκαδικών ψηφίων με την οριακή τιμή για τον εν λόγω ρύπο, σύμφωνα με τους πίνακες του σημείου 5.3 του παρόντος κανονισμού, συν ένα επιπλέον δεκαδικό ψηφίο. Σύμφωνα με το σημείο 3.2.1.4 του παρόντος παραρτήματος, εάν έχει συμφωνηθεί να διεξάγεται μόνον ένας κύκλος δοκιμών (θερμού WHTC ή WHSC) σε κάθε σημείο δοκιμής, ενώ ο άλλος κύκλος δοκιμών (θερμού WHTC ή WHSC) να διεξάγεται μόνο στην αρχή και το τέλος του προγράμματος συσσώρευσης λειτουργίας, η ανάλυση παλινδρόμησης πραγματοποιείται μόνο βάσει των αποτελεσμάτων των δοκιμών από τον κύκλο δοκιμών που διεξάγεται σε κάθε σημείο δοκιμής.
 Εάν το ζητήσει ο κατασκευαστής και εφόσον συμφωνήσει η αρχή έγκρισης τύπου, επιτρέπεται η εφαρμογή μη γραμμικής παλινδρόμησης.
 3.5.2. Οι τιμές εκπομπών για κάθε ρύπο στην αρχή του προγράμματος συσσώρευσης και στο τελικό σημείο της ωφέλιμης διάρκειας ζωής που ισχύει για τον υπό δοκιμή κινητήρα υπολογίζονται από την εξίσωση παλινδρόμησης. Εάν το πρόγραμμα συσσώρευσης λειτουργίας είναι συντομότερο από την ωφέλιμη διάρκεια ζωής, οι τιμές εκπομπών στο τελικό σημείο της ωφέλιμης διάρκειας ζωής προσδιορίζεται μέσω παρέκτασης της εξίσωσης παλινδρόμησης όπως ορίζεται στο σημείο 3.5.1.
 3.5.3. Ο συντελεστής φθοράς για κάθε ρύπο ορίζεται ως ο λόγος των εφαρμοζόμενων τιμών εκπομπών κατά το τελικό σημείο της ωφέλιμης διάρκειας ζωής προς τις αντίστοιχες τιμές κατά την έναρξη του προγράμματος συσσώρευσης λειτουργίας (πολλαπλασιαστικός συντελεστής φθοράς).
 Εάν το ζητήσει ο κατασκευαστής και εφόσον συμφωνήσει η αρχή έγκρισης τύπου, μπορεί να εφαρμοστεί προσθετικός συντελεστής φθοράς για κάθε ρύπο. Ο προσθετικός συντελεστής φθοράς ορίζεται ως η διαφορά μεταξύ των υπολογιζόμενων τιμών εκπομπών κατά την ωφέλιμη διάρκεια ζωής προς τις αντίστοιχες τιμές κατά την έναρξη του προγράμματος συσσώρευσης λειτουργίας.
 Εάν ο υπολογισμός καταλήγει σε τιμή μικρότερη του 1.00 για έναν πολλαπλασιαστικό συντελεστή φθοράς, ή μικρότερη του 0.00 για έναν προσθετικό συντελεστή φθοράς, τότε ο συντελεστής φθοράς είναι 1.0 ή 0.00 αντίστοιχα.
 Ένα παράδειγμα καθορισμού συντελεστών φθοράς με τη χρήση γραμμικής παλινδρόμησης δίνεται στο σχήμα 1.
 Δεν επιτρέπεται η συγχώνευση πολλαπλασιαστικών και προσθετικών συντελεστών φθοράς μέσα σε ένα σύνολο ρύπων.
 Σύμφωνα με το σημείο 3.2.1.4, εάν έχει συμφωνηθεί να διεξάγεται μόνον ένας κύκλος δοκιμών (θερμού WHTC ή WHSC) σε κάθε σημείο δοκιμής, ενώ ο άλλος κύκλος δοκιμών (θερμού WHTC ή WHSC) να διεξάγεται μόνο στην αρχή και το τέλος του προγράμματος συσσώρευσης λειτουργίας, ο συντελεστής φθοράς που υπολογίζεται για τον κύκλο δοκιμών που διεξάγεται σε κάθε σημείο δοκιμής εφαρμται και για τον άλλο κύκλο δοκιμών.
 Σχήμα 1
 Παράδειγμα καθορισμού του συντελεστή φθοράς
 3.6. Καθορισμένοι συντελεστές φθοράς
 3.6.1. Εναλλακτικά, αντί να χρησιμοποιήσουν πρόγραμμα συσσώρευσης λειτουργίας για τον καθορισμό των


text:
συντελεστών φθοράς, οι κατασκευαστές κινητήρων μπορούν να επιλέξουν να χρησιμοποιήσουν τους εξής καθορισμένους πολλαπλασιαστικούς συντελεστές φθοράς:
 Πίνακας 2
 Συντελεστές φθοράς
 Κύκλος δοκιμής
 CO
 THC (2)
 NMHC (3)
 CH4
 (3)
 NOx
 NH3
 Μάζα PM
 Αριθμός PM
 WHTC
 1,3
 1,3
 1,4
 1,4
 1,15
 1,0
 1,05
 1,0
 WHSC
 1,3
 1,3
 1,4
 1,4
 1,15
 1,0
 1,05
 1,0
 Δεν δίνονται προσθετικοί συντελεστές φθοράς. Δεν επιτρέπεται η μετατροπή πολλαπλασιαστικών συντελεστών φθοράς σε προσθετικούς συντελεστές φθοράς.
 3.7. Καθορισμός των συντελεστών φθοράς
 3.7.1. Οι κινητήρες συμμορφώνονται με τα αντίστοιχα όρια εκπομπών για κάθε ρύπο, τα οποία δίνονται στο σημείο 5.3 του παρόντος κανονισμού, μετά την εφαρμογή των συντελεστών φθοράς στο αποτέλεσμα της δοκιμής που μετράται σύμφωνα με το παράρτημα 4 (egas, ePM). Ανάλογα με τον τύπο του συντελεστή φθοράς (DF), εφαρμόζονται οι ακόλουθες διατάξεις:
 α)
 :
 Πολλαπλασιαστικός
 :
 (egas ή ePM) * DF ≤ όριο εκπομπών
 β)
 :
 Προσθετικός
 :
 (egas ή ePM) + DF ≤ όριο εκπομπών.
 3.7.2. Ο κατασκευαστής μπορεί να επιλέξει να εφαρμόσει τους συντελεστές φθοράς που προσδιορίστηκαν για μια σειρά συστημάτων κινητήρα με σύστημα μετεπεξεργασίας καυσαερίων σε ένα σύστημα κινητήρα που δεν ανήκει στην ίδια σειρά συστημάτων κινητήρα με σύστημα μετεπεξεργασίας καυσαερίων. Σε αυτές τις περιπτώσεις, ο κατασκευαστής αποδεικνύει στην αρχή έγκρισης τύπου ότι το σύστημα κινητήρα για το οποίο δοκιμάστηκε αρχικά το σύστημα μετεπεξεργασίας καυσαερίων και το σύστημα κινητήρα για το οποίο εφαρμόζονται οι συντελεστές φθοράς έχουν τις ίδιες τεχνικές προδιαγραφές και απαιτήσεις εγκατάστασης στο όχημα και ότι οι εκπομπές του εν λόγω κινητήρα ή συστήματος κινητήρα είναι παρόμοιες.
 3.7.3. Οι συντελεστές φθοράς για κάθε ρύπο στον κατάλληλο κύκλο δοκιμής καταγράφονται στα σημεία 1.4.1 και 1.4.2 της προσθήκης στο παράρτημα 2Α και στα σημεία 1.4.1 και 1.4.2 της προσθήκης στο παράρτημα 2Γ.
 3.8. Έλεγχος συμμόρφωσης της παραγωγής
 3.8.1. Η συμμόρφωση της παραγωγής όσον αφορά τις εκπομπές ελέγχεται βάσει των απαιτήσεων του σημείου 8 του παρόντος κανονισμού.
 3.8.2. Ο κατασκευαστής μπορεί να επιλέξει να μετρήσει τις εκπομπές ρύπων πριν από οποιοδήποτε σύστημα μετεπεξεργασίας καυσαερίων ταυτόχρονα με την εκτέλεση της δοκιμής έγκρισης τύπου. Με τον τρόπο αυτό ο κατασκευαστής μπορεί να αναπτύξει έναν άτυπο συντελεστή φθοράς ξεχωριστά για τον κινητήρα και το σύστημα μετεπεξεργασίας των καυσαερίων, τον οποίο μπορεί να χρησιμοποιήσει ως βοήθημα κατά την επιθεώρηση στο τέλος της γραμμής παραγωγής.
 3.8.3. Για τους σκοπούς της έγκρισης τύπου, μόνο οι συντελεστές φθοράς σύμφωνα με τα σημεία 3.5 ή 3.6 καταγράφονται στα σημεία 1.4.1 και 1.4.2 της προσθήκης στο παράρτημα 2Α και στα σημεία 1.4.1 και 1.4.2 της προσθήκης στο παράρτημα 2Γ.
 4. ΣΥΝΤΗΡΗΣΗ
 Για τους σκοπούς του προγράμματος συσσώρευσης λειτουργίας, η συντήρηση εκτελείται σύμφωνα με το εγχειρίδιο επισκευής και συντήρησης του κατασκευαστή.
 4.1. Προγραμματισμένη συντήρηση σχετική με τις εκπομπές
 4.1.1. Όλη η σχετική με τις εκπομπές προγραμματισμένη συντήρηση για τον σκοπό της διεξαγωγής προγράμματος συσσώρευσης λειτουργίας πραγματοποιείται σε ίδια ή ισοδύναμα διαστήματα με εκείνα που θα καθοριστούν στις οδηγίες συντήρησης του κατασκευαστή προς τον ιδιοκτήτη του κινητήρα ή του οχήματος. Το πρόγραμμα συντήρησης μπορεί να ενημερώνεται εάν χρειάζεται καθ' όλη τη διάρκεια του προγράμματος συσσώρευσης λειτουργίας, υπό τον όρο ότι καμία εργασία συντήρησης δεν διαγράφεται


text:
από το πρόγραμμα συντήρησης μετά την πραγματοποίηση της εργασίας αυτής στον υποβαλλόμενο σε δοκιμή κινητήρα.
 4.1.2. Ο κατασκευαστής του κινητήρα προσδιορίζει, για το πρόγραμμα συσσώρευσης λειτουργίας, τις ρυθμίσεις, τον καθαρισμό και τη συντήρηση (κατά περίπτωση) και την προγραμματισμένη αλλαγή των ακόλουθων ειδών:
 α)
 φίλτρα και ψύκτες στο σύστημα ανακύκλωσης των καυσαερίων·
 β)
 βαλβίδα εξαερισμού του στροφαλοθαλάμου, κατά περίπτωση·
 γ)
 άκρα των μπεκ καυσίμου (καθαρισμός μόνο)·
 δ)
 εγχυτήρες καυσίμου·
 ε)
 στροβιλοσυμπιεστής·
 στ)
 ηλεκτρονική μονάδα ελέγχου του κινητήρα και οι συναφείς αισθητήρες και ενεργοποιητές·
 ζ)
 σύστημα μετεπεξεργασίας σωματιδίων (συμπεριλαμβανομένων των σχετικών κατασκευαστικών στοιχείων)·
 η)
 σύστημα εξουδετέρωσης των NOx
 θ)
 σύστημα ανακύκλωσης των καυσαερίων, συμπεριλαμβανομένων όλων των σχετικών βαλβίδων ελέγχου και των σωληνώσεων·
 ι)
 οποιοδήποτε σύστημα μετεπεξεργασίας των καυσαερίων.
 4.1.3. Η κρίσιμη προγραμματισμένη συντήρηση που αφορά τις εκπομπές εκτελείται μόνο εάν αυτό γίνεται κατά τη χρήση και εάν κοινοποιείται στον ιδιοκτήτη του οχήματος.
 4.2. Αλλαγές στην προγραμματισμένη συντήρηση
 4.2.1. Ο κατασκευαστής υποβάλλει αίτηση στην αρχή έγκρισης τύπου για την έγκριση κάθε νέας προγραμματισμένης συντήρησης που επιθυμεί να πραγματοποιήσει κατά τη διάρκεια του προγράμματος συσσώρευσης λειτουργίας και, στη συνέχεια, να συστήσει στους ιδιοκτήτες κινητήρων ή οχημάτων. Η αίτηση συνοδεύεται από στοιχεία που υποστηρίζουν την αναγκαιότητα της νέας προγραμματισμένης συντήρησης και το διάστημα μεταξύ των συντηρήσεων.
 4.3. Συντήρηση μη σχετική με τις εκπομπές
 4.3.1. Η προγραμματισμένη μη σχετική με τις εκπομπές συντήρηση που είναι λογική και τεχνικά αναγκαία (π.χ. αλλαγή λαδιού, αλλαγή φίλτρου λαδιού, αλλαγή φίλτρου καυσίμου, αλλαγή φίλτρου αέρα, συντήρηση συστήματος ψύξης, ρύθμιση των στροφών άφορτης λειτουργίας, ρυθμιστής στροφών, ροπή σύσφιξης μπουλονιών του κινητήρα, τζόγος βαλβίδας, τζόγος εγχυτήρα, χρονισμός, ρύθμιση του τεντώματος όλων των ιμάντων μετάδοσης, κ.λπ.) μπορεί να πραγματοποιείται σε κινητήρες ή οχήματα που έχουν επιλεγεί για το πρόγραμμα συσσώρευσης λειτουργίας στα λιγότερο συχνά διαστήματα που συνιστώνται από τον κατασκευαστή στους ιδιοκτήτες.
 4.4. Επισκευή
 4.4.1. Επισκευές στα κατασκευστικά στοιχεία κινητήρα που έχει επιλεγεί για δοκιμή σε πρόγραμμα συσσώρευσης λειτουργίας, εκτός από τον κινητήρα, το σύστημα ελέγχου εκπομπών ή το σύστημα καυσίμων, πραγματοποιούνται μόνον κατόπιν αστοχίας κατασκευαστικού στοιχείου ή δυσλειτουργίας του συστήματος του κινητήρα.
 4.4.2. Εάν παρουσιαστεί αστοχία στον ίδιο τον κινητήρα, στο σύστημα ελέγχου εκπομπών ή στο σύστημα καυσίμων κατά το πρόγραμμα συσσώρευσης λειτουργίας, η συσσώρευση λειτουργίας θεωρείται άκυρη και ξεκινάει νέα συσσώρευση λειτουργίας με νέο σύστημα κινητήρα.
 (1) Όπως ορίζεται στο «Ενοποιημένο ψήφισμα για την κατασκευή οχημάτων (R.E.3)» - ECE/TRANS/WP.29/78/Αναθ.παράγ.2.
 (2) Εφαρμόζεται στην περίπτωση κινητήρα ανάφλεξης με συμπίεση.
 (3) Εφαρμόζεται στην περίπτωση κινητήρα επιβαλλόμενης ανάφλεξης.
 ΠΑΡΑΡΤΗΜΑ 8
 ΣΥΜΜΟΡΦΩΣΗ ΚΑΤΑ ΤΗ ΧΡΗΣΗ ΚΙΝΗΤΗΡΩΝ Η ΟΧΗΜΑΤΩΝ
 1. ΕΙΣΑΓΩΓΗ
 1.1 Το παρόν παράρτημα ορίζει τις απαιτήσεις ελέγχου και απόδειξης της συμμόρφωσης κατά τη χρήση κινητήρων και οχημάτων.
 2. ΔΙΑΔΙΚΑΣΙΑ ΓΙΑ ΤΗ ΣΥΜΜΟΡΦΩΣΗ ΚΑΤΑ ΤΗ ΧΡΗΣΗ
 2.1. Η συμμόρφωση κατά τη χρήση οχημάτων ή κινητήρων μιας σειράς κινητήρων αποδεικνύεται υποβάλλοντας σε δοκιμή επί της οδού οχήματα που λειτουργούν υπό κανονικά πρότυπα, συνθήκες και ωφέλιμα φορτία οδήγησης. Η δοκιμή συμμόρφωσης κατά τη χρήση είναι αντιπροσωπευτική των οχημάτων που λειτουργούν στις πραγματικές οδηγικές διαδρομές τους, με το κανονικό φορτίο τους και με τον συνήθη επαγγελματία οδηγό του οχήματος. Όταν το όχημα το χειρίζεται ένας οδηγός διαφορετικός από τον


text:
συνήθη επαγγελματία οδηγό του συγκεκριμένου οχήματος, ο εν λόγω εναλλακτικός οδηγός είναι έμπειρος και εκπαιδευμένος για τη λειτουργία οχημάτων της υπό δοκιμή κατηγορίας.
 2.2. Εάν οι κανονικές κατά τη χρήση συνθήκες ενός συγκεκριμένου οχήματος θεωρούνται ασύμβατες με την ορθή εκτέλεση των δοκιμών, ο κατασκευαστής ή η αρχή έγκρισης τύπου μπορεί να ζητήσει τη χρήση εναλλακτικών διαδρομών και ωφέλιμων φορτίων οδήγησης.
 2.3. Ο κατασκευαστής αποδεικνύει στην αρχή έγκρισης τύπου ότι το όχημα, καθώς και τα πρότυπα, οι συνθήκες και τα ωφέλιμα φορτία οδήγησης, είναι αντιπροσωπευτικά της σειράς κινητήρων. Οι απαιτήσεις που ορίζονται στα σημεία 4.1 και 4.5 χρησιμοποιούνται για να καθοριστεί το κατά πόσον τα πρότυπα και ωφέλιμα φορτία οδήγησης είναι αποδεκτά για τον έλεγχο της συμμόρφωσης κατά τη χρήση.
 2.4. Ο κατασκευαστής υποβάλλει αναφορά για το πρόγραμμα και το σχέδιο δειγματοληψίας του ελέγχου συμμόρφωσης κατά τον χρόνο της αρχικής έγκρισης τύπου μιας νέας σειράς κινητήρων.
 2.5. Τα οχήματα που δεν διαθέτουν διεπαφή επικοινωνίας που να επιτρέπει τη συλλογή των απαραίτητων δεδομένων της ECU όπως ορίζεται στα σημεία 9.4.2.1 και 9.4.2.2 του παρόντος κανονισμού, με δεδομένα που δεν υπάρχουν ή με μη πρότυπο πρωτόκολλο δεδομένων, θεωρούνται μη συμμορφούμενα.
 2.6. Τα οχήματα στα οποία η συλλογή δεδομένων της ECU επηρεάζει τις εκπομπές ή την απόδοση του οχήματος, θεωρούνται μη συμμορφούμενα.
 3. ΕΠΙΛΟΓΗ ΚΙΝΗΤΗΡΑ Η ΟΧΗΜΑΤΟΣ
 3.1. Μετά τη χορήγηση της έγκρισης τύπου για μια σειρά κινητήρων, ο κατασκευαστής εκτελεί έλεγχο κατά τη χρήση στην εν λόγω σειρά κινητήρων εντός 18 μηνών αφότου τεθεί για πρώτη φορά σε κυκλοφορία ένα όχημα εφοδιασμένο με κινητήρα της εν λόγω σειράς. Σε περίπτωση έγκρισης τύπου σε πολλαπλά στάδια, η φράση «θέση σε κυκλοφορία για πρώτη φορά» σημαίνει τη θέση σε κυκλοφορία για πρώτη φορά ενός ολοκληρωμένου οχήματος.
 Ο έλεγχος επαναλαμβάνεται τουλάχιστον ανά διετία για κάθε σειρά κινητήρων περιοδικά σε οχήματα κατά την κανονική διάρκεια ζωής τους όπως ορίζεται στο σημείο 5.4 του παρόντος κανονισμού.
 Κατόπιν αιτήματος του κατασκευαστή, ο έλεγχος μπορεί να σταματήσει πέντε έτη μετά το τέλος της παραγωγής.
 3.1.1. Με ελάχιστο μέγεθος δείγματος τρεις κινητήρες, ρυθμίζεται η διαδικασία δειγματοληψίας έτσι ώστε η πιθανότητα μίας παρτίδας να επιτύχει στη δοκιμή με ελαττωματικό το 20% των οχημάτων ή των κινητήρων να είναι 0.90 (ρίσκο παραγωγού = 10 %), ενώ η πιθανότητα μίας παρτίδας να γίνει δεκτή με ελαττωματικό το 60 % των οχημάτων ή των κινητήρων να είναι 0.10 (ρίσκο καταναλωτή = 10 %).
 3.1.2. Προσδιορίζεται, για το δείγμα, το στατιστικό αποτέλεσμα της δοκιμής που ποσοτικοποιεί τον αθροιστικό αριθμό των μη συμμορφούμενων δοκιμών στην δοκιμή n.
 3.1.3. Οι αποφάσεις αποδοχής ή απόρριψης υπόκεινται στους ακόλουθους κανόνες:
 α)
 εάν το στατιστικό αποτέλεσμα της δοκιμής είναι μικρότερο ή ίσο με τον αριθμό που οδηγεί σε απόφαση αποδοχής για το μέγεθος δείγματος που δίδεται στον πίνακα 1, λαμβάνεται απόφαση αποδοχής για την παρτίδα·
 β)
 εάν το στατιστικό αποτέλεσμα της δοκιμής είναι μεγαλύτερο ή ίσο με τον αριθμό που οδηγεί σε απορριπτική απόφαση για το μέγεθος δείγματος που δίδεται στον πίνακα 1, λαμβάνεται απορριπτική απόφαση για την παρτίδα·
 γ)
 διαφορετικά, δοκιμάζεται πρόσθετος κινητήρας σύμφωνα με το παρόν παράρτημα και η


text:
διαδικασία υπολογισμού εφαρμόζεται στο δείγμα προσαυξημένο κατά μία μονάδα.
 Στον πίνακα 1, οι αριθμοί αποδοχής και απόρριψης έχουν υπολογισθεί με βάση το διεθνές πρότυπο ISO 8422/1991.
 Πίνακας 1
 Αριθμοί που κρίνουν την απόφαση αποδοχής ή απόρριψης του προγράμματος δειγματοληψίας
 Ελάχιστο μέγεθος δείγματος: 3
 Αριθμός δοκιμαζόμενων κινητήρων αθροιστικά
 (μέγεθος δείγματος)
 Αριθμός που συνεπάγεται απόφαση αποδοχής
 Αριθμός που συνεπάγεται απόφαση απόρριψης
 3
 —
 3
 4
 0
 4
 5
 0
 4
 6
 1
 4
 7
 1
 4
 8
 2
 4
 9
 2
 4
 10
 3
 4
 Η αρχή έγκρισης τύπου εγκρίνει τις επιλεγμένες διατάξεις κινητήρων και οχημάτων πριν από την έναρξη των διαδικασιών δοκιμής. Η επιλογή γίνεται με την παρουσίαση στην αρχή έγκρισης τύπου των κριτηρίων που χρησιμοποιούνται για την επιλογή των συγκεκριμένων οχημάτων.
 3.2. Οι κινητήρες και τα οχήματα που επιλέγονται χρησιμοποιούνται και ταξινομούνται στην περιοχή (π.χ. Ευρωπαϊκή Ένωση). Το όχημα πρέπει να έχει ήδη λειτουργήσει καλύπτοντας τουλάχιστον 25 000 km.
 3.3. Κάθε όχημα που δοκιμάζεται διαθέτει αρχείο συντήρησης που να καταδεικνύει ότι του έχει γίνει κατάλληλη συντήρηση και επισκευή σύμφωνα με τις συστάσεις του κατασκευαστή.
 3.4. Το σύστημα OBD ελέγχεται προκειμένου να διαπιστωθεί η ομαλή λειτουργία του κινητήρα. Καταγράφονται οποιεσδήποτε ενδείξεις δυσλειτουργίας καθώς και ο κωδικός ετοιμότητας στη μνήμη του συστήματος OBD, και εκτελούνται όλες οι απαραίτητες επισκευές.
 Οι κινητήρες που παρουσιάζουν δυσλειτουργία κατηγορίας Γ δεν επιβάλλεται να επισκευαστούν πριν από τον έλεγχο. Ο κωδικός διάγνωσης προβλήματος (DTC) δεν διαγράφεται.
 Οι κινητήρες στους οποίους έστω και ένας από τους δείκτες που απαιτούνται από τις διατάξεις του παραρτήματος 11 δεν δείχνει την τιμή «0» μπορούν να μην υποβληθούν σε έλεγχο. Αυτό αναφέρεται στην αρχή έγκρισης τύπου.
 3.5. Ο κινητήρας ή το όχημα δεν φέρει ενδείξεις υπερβολικής καταπόνησης (π.χ. υπερφόρτωση, χρήση ακατάλληλου καυσίμου ή άλλη κακή χρήση) ή άλλων παραγόντων (π.χ. παραποίησης) που μπορούν να επηρεάσουν τη συμπεριφορά του ως προς τις εκπομπές. Λαμβάνονται υπόψη οι πληροφορίες για τον κωδικό σφάλματος του συστήματος OBD και τις ώρες λειτουργίας του κινητήρα που είναι αποθηκευμένες στον υπολογιστή.
 3.6. Όλα τα κατασκευαστικά στοιχεία του συστήματος ελέγχου εκπομπών του οχήματος συμμορφώνονται με τα ισχύοντα έγγραφα έγκρισης τύπου.
 3.7. Σε συμφωνία με την αρχή έγκρισης τύπου, ο κατασκευαστής μπορεί να διεξαγάγει έλεγχο συμμόρφωσης κατά τη χρήση που να περιλαμβάνει λιγότερους κινητήρες ή οχήματα από τον αριθμό ο οποίος περιλαμβάνεται στο σημείο 3.1, εάν ο αριθμός των κινητήρων που κατασκευάζονται στο πλαίσιο μιας σειράς κινητήρων είναι μικρότερος από 500 μονάδες ετησίως.
 4. ΣΥΝΘΗΚΕΣ ΔΟΚΙΜΗΣ
 4.1. Ωφέλιμο φορτίο οχήματος
 Για τον σκοπό της διεξαγωγής ελέγχου της συμμόρφωσης κατά τη χρήση, μπορεί να αναπαραχθεί το ωφέλιμο φορτίο και να χρησιμοποιηθεί τεχνητό φορτίο.
 Εάν δεν υπάρχουν στατιστικά στοιχεία που να καταδεικνύουν ότι το ωφέλιμο φορτίο είναι αντιπροσωπευτικό του οχήματος, το ωφέλιμο φορτίο του οχήματος θα είναι ίσο με το 50-60 τοις εκατό του μέγιστου ωφέλιμου φορτίου του.
 Το μέγιστο ωφέλιμο φορτίο είναι η διαφορά μεταξύ της μέγιστης επιτρεπόμενης μάζας φορτίου του οχήματος και της μάζας του οχήματος σε θέση πορείας όπως ορίζεται σύμφωνα με το παράρτημα 3 της ειδικής απόφασης αριθ. 1 (TRANS/WP.29/1045).
 4.2. Συνθήκες περιβάλλοντος
 Η δοκιμή μπορεί να διεξαχθεί υπό


text:
συνθήκες περιβάλλοντος που πληρούν τις ακόλουθες προϋποθέσεις:
 ατμοσφαιρική πίεση υψηλότερη ή ίση με 82.5 kPa,
 θερμοκρασία υψηλότερη ή ίση με 266 K (-7°C) και μικρότερη ή ίση με τη θερμοκρασία που προκύπτει από τον ακόλουθο τύπο στην προσδιοριζόμενη ατμοσφαιρική πίεση:
 όπου:
 T είναι θερμοκρασία αέρα περιβάλλοντος, K
 pb είναι η ατμοσφαιρική πίεση, σε kPa.
 4.3. Θερμοκρασία ψυκτικού μέσου κινητήρα
 Η θερμοκρασία του ψυκτικού μέσου του κινητήρα συμφωνεί με το σημείο Α.1.2.6.1 του προσαρτήματος 1 του παρόντος παραρτήματος.
 4.4. Το λιπαντικό, το καύσιμο και το αντιδραστήριο πληρούν τις προδιαγραφές του κατασκευαστή.
 4.4.1. Λιπαντικό
 Λαμβάνονται δείγματα λιπαντικού.
 4.4.2. Καύσιμο
 Το καύσιμο δοκιμής είναι ένα καύσιμο του εμπορίου που καλύπτεται από τα σχετικά πρότυπα ή ένα καύσιμο αναφοράς όπως ορίζεται στο παράρτημα 5 του παρόντος κανονισμού. Λαμβάνονται δείγματα καυσίμου.
 4.4.2.1. Εάν ο κατασκευαστής σύμφωνα με το σημείο 4 του παρόντος κανονισμού έχει δηλώσει τη δυνατότητα ικανοποίησης των απαιτήσεων του παρόντος κανονισμού με καύσιμα του εμπορίου που δηλώνονται στο σημείο 3.2.2.2.1 του μέρους 1 του παραρτήματος 1 του παρόντος κανονισμού, οι δοκιμές διεξάγονται τουλάχιστον σε ένα από τα δηλούμενα καύσιμα του εμπορίου ή με μείγμα των δηλούμενων καυσίμων του εμπορίου και με καύσιμα του εμπορίου που καλύπτονται από τα σχετικά πρότυπα.
 4.4.3. Αντιδραστήριο
 Για τα συστήματα μετεπεξεργασίας των καυσαερίων που χρησιμοποιούν αντιδραστήριο για τη μείωση των εκπομπών, λαμβάνεται δείγμα του αντιδραστηρίου. Το αντιδραστήριο δεν είναι παγωμένο.
 4.5. Απαιτήσεις διαδρομής
 Οι επιμέρους περίοδοι λειτουργίας εκφράζονται ως ποσοστό της συνολικής διάρκειας της διαδρομής.
 Η διαδρομή περιλαμβάνει οδήγηση σε αστικό δρόμο ακολουθούμενη από οδήγηση σε αγροτικό δρόμο και αυτοκινητόδρομο σύμφωνα με τις επιμέρους περιόδους που ορίζονται στα σημεία 4.5.1 έως 4.5.4. Εάν για πρακτικούς λόγους δικαιολογείται η χρήση διαφορετικής σειράς κατά τη δοκιμή και κατόπιν συμφωνίας με την αρχή έγκρισης τύπου, μπορεί να χρησιμοποιηθεί λειτουργία του οχήματος άλλη εκτός της εναλλαγής αστικού δρόμου, αγροτικού δρόμου και αυτοκινητόδρομου.
 Για τους σκοπούς του παρόντος σημείου, η λέξη «περίπου» σημαίνει την τιμή-στόχο ± 5 τοις εκατό.
 Η λειτουργία σε αστικό δρόμο περιλαμβάνει ταχύτητες που κυμαίνονται μεταξύ 0 και 50 km/h. Η λειτουργία σε αγροτικό δρόμο περιλαμβάνει ταχύτητες που κυμαίνονται μεταξύ 50 και 75 km/h. Η λειτουργία σε αυτοκινητόδρομο περιλαμβάνει ταχύτητες άνω των 75 km/h.
 4.5.1. Για τα οχήματα κατηγορίας M1 και N1, η διαδρομή περιλαμβάνει οδήγηση κατά 45 τοις εκατό περίπου σε αστικό δρόμο, 25 τοις εκατό σε αγροτικό δρόμο και 30 τοις εκατό σε αυτοκινητόδρομο.
 4.5.2. Για τα οχήματα κατηγορίας M2 και M3, η διαδρομή περιλαμβάνει οδήγηση κατά 45 τοις εκατό περίπου σε αστικό δρόμο, 25 τοις εκατό σε αγροτικό δρόμο και 30 τοις εκατό σε αυτοκινητόδρομο. Τα οχήματα M2 και M3 των κατηγοριών Ι, ΙΙ ή κατηγορίας Α δοκιμάζονται περίπου κατά 70 τοις εκατό σε αστικό δρόμο και 30 τοις εκατό σε αγροτικό δρόμο.
 4.5.3. Για τα οχήματα N2, η διαδρομή περιλαμβάνει οδήγηση κατά 45 τοις εκατό περίπου σε αστικό δρόμο, 25 τοις εκατό σε αγροτικό δρόμο και 30 τοις εκατό σε αυτοκινητόδρομο.
 4.5.4. Για τα οχήματα N3, η διαδρομή περιλαμβάνει οδήγηση κατά 20 τοις εκατό περίπου σε αστικό δρόμο, 25 τοις εκατό σε αγροτικό δρόμο και 55


text:
τοις εκατό σε αυτοκινητόδρομο.
 4.5.5 Η ακόλουθη κατανομή των χαρακτηριστικών τιμών διαδρομής από τη βάση δεδομένων WHDC μπορεί να χρησιμεύσει ως πρόσθετη καθοδήγηση για την αξιολόγηση της διαδρομής:
 α)
 επιτάχυνση: 26.9 % του χρόνου·
 β)
 επιβράδυνση: 22.6 % του χρόνου·
 γ)
 πορεία: 38.1 % του χρόνου·
 δ)
 στάση (ταχύτητα οχήματος=0): 12.4 % του χρόνου·
 4.6. Απαιτήσεις λειτουργίας
 4.6.1. Η διαδρομή επιλέγεται με τέτοιο τρόπο ώστε η δοκιμή να μη διακόπτεται και τα δεδομένα συνεχούς λήψης να φτάνουν την ελάχιστη διάρκεια δοκιμής που ορίζεται στο σημείο 4.6.5.
 4.6.2. Η δειγματοληψία σχετικά με τις εκπομπές και τα υπόλοιπα δεδομένα αρχίζει πριν από την εκκίνηση του κινητήρα. Οποιεσδήποτε εκπομπές ψυχρής εκκίνησης του κινητήρα μπορούν να εξαιρούνται από την αξιολόγηση εκπομπών, σύμφωνα με το σημείο Α.1.2.6 του παρόντος παραρτήματος.
 4.6.3. Δεν επιτρέπεται ο συνδυασμός δεδομένων από διαφορετικές διαδρομές ή η τροποποίηση ή εξαίρεση δεδομένων από μια διαδρομή.
 4.6.4. Εάν ο κινητήρας σταματήσει, μπορεί να εκκινηθεί πάλι, αλλά η δειγματοληψία δεν διακόπτεται.
 4.6.5. Η ελάχιστη διάρκεια της δοκιμής είναι αρκετά μεγάλη προκειμένου να ολοκληρωθεί πενταπλάσιο του έργου που εκτελείται κατά τον WHTC ή να παραχθεί πενταπλάσια της μάζας αναφοράς CO2 σε kg/κύκλο από τον WHTC κατά περίπτωση.
 4.6.6. Η τροφοδοσία του συστήματος PEMS με ηλεκτρικό ρεύμα γίνεται από εξωτερική μονάδα τροφοδοσίας και όχι από πηγή που αντλεί την ενέργειά της είτε άμεσα είτε έμμεσα από τον δοκιμαζόμενο κινητήρα.
 4.6.7. Η εγκατάσταση του εξοπλισμού PEMS δεν επηρεάζει τις εκπομπές και/ή την απόδοση του οχήματος.
 4.6.8. Συνιστάται η δοκιμή των οχημάτων να πραγματοποιείται υπό κανονικές συνθήκες κυκλοφορίας στη διάρκεια της ημέρας.
 4.6.9. Εάν η αρχή έγκρισης τύπου δεν ικανοποιηθεί με τα αποτελέσματα του ελέγχου συνέπειας των δεδομένων σύμφωνα με το σημείο Α.1.3.2 του προσαρτήματος 1 του παρόντος παραρτήματος, η αρχή έγκρισης τύπου μπορεί να θεωρήσει τη δοκιμή άκυρη.
 4.6.10. Χρησιμοποιείται η ίδια διαδρομή για τις δοκιμές οχημάτων που ανήκουν στο ίδιο δείγμα, όπως περιγράφεται στα σημεία 3.1.1 έως 3.1.3.
 5. ΡΟΗ ΔΕΔΟΜΕΝΩΝ ΤΗΣ ΗΛΕΚΤΡΟΝΙΚΗΣ ΜΟΝΑΔΑΣ ΕΛΕΓΧΟΥ (ECU)
 5.1. Εξακρίβωση της διαθεσιμότητας και συμμόρφωσης της πληροφόρησης ροής δεδομένων της ECU που απαιτείται για δοκιμές κατά τη χρήση.
 5.1.1. Η διαθεσιμότητα της πληροφόρησης ροής δεδομένων σύμφωνα με τις απαιτήσεις του σημείου 9.4.2 του παρόντος κανονισμού αποδεικνύεται πριν από τη δοκιμή κατά τη χρήση.
 5.1.1.1. Εάν αυτή η πληροφόρηση δεν είναι δυνατόν να ανακτηθεί από το σύστημα PEMS με κατάλληλο τρόπο, η διαθεσιμότητα της πληροφόρησης αποδεικνύεται με τη χρήση εξωτερικού εργαλείου σάρωσης OBD όπως περιγράφεται στο παράρτημα 9Β.
 5.1.1.1.1.
 Εάν η εν λόγω πληροφόρηση δεν είναι δυνατόν να ανακτηθεί από το εργαλείο σάρωσης με κατάλληλο τρόπο, το σύστημα PEMS θεωρείται ότι απέτυχε και η δοκιμή θεωρείται άκυρη.
 5.1.1.1.2.
 Εάν η εν λόγω πληροφόρηση δεν είναι δυνατόν να ανακτηθεί με κατάλληλο τρόπο από δύο οχήματα με κινητήρες από την ίδια σειρά κινητήρων, ενόσω το εργαλείο σάρωσης λειτουργεί σωστά, ο κινητήρας θεωρείται μη συμμορφούμενος.
 5.1.2. Η συμμόρφωση του σήματος ροπής που υπολογίζεται από τον εξοπλισμό PEMS από την πληροφόρηση ροής δεδομένων της ECU που απαιτείται στο σημείο 9.4.2.1 του παρόντος κανονισμού εξακριβώνεται υπό πλήρες φορτίο.
 5.1.2.1. Η μέθοδος που χρησιμοποιείται για τον


text:
έλεγχο αυτής της συμμόρφωσης περιγράφεται στο προσάρτημα 4 του παρόντος παραρτήματος.
 5.1.2.2. Η συμμόρφωση του σήματος ροπής της ECU θεωρείται επαρκής εάν η υπολογιζόμενη ροπή παραμένει εντός των ανοχών της ροπής πλήρους φορτίου που ορίζονται στο σημείο 9.4.2.5 του παραρτήματος Ι.
 5.1.2.3. Εάν η υπολογιζόμενη ροπή δεν παραμένει εντός των ανοχών της ροπής πλήρους φορτίου που ορίζονται στο σημείο 9.4.2.5 του παρόντος κανονισμού, ο κινητήρας θεωρείται ότι απέτυχε στη δοκιμή.
 6. ΑΞΙΟΛΟΓΗΣΗ ΕΚΠΟΜΠΩΝ
 6.1. Η δοκιμή διεξάγεται και τα αποτελέσματα της δοκιμής υπολογίζονται σύμφωνα με τις διατάξεις του προσαρτήματος 1 του παρόντος παραρτήματος.
 6.2. Οι συντελεστές συμμόρφωσης υπολογίζονται και παρουσιάζονται για τη μέθοδο που βασίζεται στη μάζα CO2 και τη μέθοδο που βασίζεται στο έργο. Το αποτέλεσμα αποδοχής/απόρριψης εξαρτάται από τα αποτελέσματα της μεθόδου που βασίζεται στο έργο.
 6.3. Το 90 % αθροιστικό ποσοστό των συντελεστών συμμόρφωσης των εκπομπών καυσαερίων από κάθε δοκιμαζόμενο σύστημα κινητήρα, που καθορίζεται σύμφωνα με τις διαδικασίες μέτρησης και υπολογισμού που ορίζονται στο προσάρτημα 1, δεν υπερβαίνει καμία από τις τιμές που ορίζονται στον πίνακα 2.
 Πίνακας 2
 Μέγιστοι επιτρεπόμενοι συντελεστές συμμόρφωσης για τον έλεγχο της συμμόρφωσης των δοκιμών εκπομπών κατά τη χρήση
 Ρύπος
 Μέγιστος επιτρεπόμενος συντελεστής συμμόρφωσης
 CO
 1,50
 THC
 1,50
 NMHC
 1,50
 CH4
 1,50
 ΝΟx
 1,50
 Μάζα PM
 —
 Αριθμός PM
 —
 7. ΑΞΙΟΛΟΓΗΣΗ ΤΩΝ ΑΠΟΤΕΛΕΣΜΑΤΩΝ ΤΗΣ ΣΥΜΜΟΡΦΩΣΗΣ ΚΑΤΑ ΤΗ ΧΡΗΣΗ
 7.1. Βάσει της έκθεσης συμμόρφωσης κατά τη χρήση που αναφέρεται στο σημείο 10, η αρχή έγκρισης τύπου:
 α)
 αποφασίζει ότι ο έλεγχος συμμόρφωσης κατά τη χρήση μιας σειράς συστημάτων κινητήρα είναι ικανοποιητικός και δεν προβαίνει σε καμία περαιτέρω ενέργεια·
 β)
 αποφασίζει ότι τα δεδομένα που έχουν παρασχεθεί δεν επαρκούν για να ληφθεί απόφαση και ζητά πρόσθετες πληροφορίες ή δεδομένα δοκιμών από τον κατασκευαστή·
 γ)
 αποφασίζει ότι ο έλεγχος της συμμόρφωσης κατά τη χρήση μιας σειράς συστημάτων κινητήρα δεν είναι ικανοποιητικός και προβαίνει στη λήψη των μέτρων που αναφέρονται στο σημείο 9.3 του παρόντος κανονισμού και στο σημείο 9 του παρόντος παραρτήματος.
 8. ΕΠΙΒΕΒΑΙΩΤΙΚΕΣ ΔΟΚΙΜΕΣ ΟΧΗΜΑΤΩΝ
 8.1. Διεξάγονται επιβεβαιωτικές δοκιμές με σκοπό την επιβεβαίωση της λειτουργικότητας κατά τη χρήση μιας σειράς κινητήρων σε σχέση με τις εκπομπές.
 8.2. Οι αρχές έγκρισης τύπου μπορούν να διεξαγάγουν επιβεβαιωτικές δοκιμές.
 8.3. Η επιβεβαιωτική δοκιμή διεξάγεται ως δοκιμή οχημάτων όπως ορίζεται στα σημεία 2.1 και 2.2. Επιλέγονται αντιπροσωπευτικά οχήματα και χρησιμοποιούνται υπό κανονικές συνθήκες, και δοκιμάζονται σύμφωνα με τις διαδικασίες που ορίζονται στο παρόν παράρτημα.
 8.4. Ένα αποτέλεσμα δοκιμής μπορεί να θεωρείται μη ικανοποιητικό όταν, από δοκιμές σε δύο ή περισσότερα οχήματα που αντιπροσωπεύουν την ίδια σειρά κινητήρων, για οποιοδήποτε ρύπο που υπάγεται σε ρύθμιση, η υπέρβαση της οριακής τιμής που καθορίζεται στο σημείο 6 είναι σημαντική.
 9. ΠΡΟΓΡΑΜΜΑ ΔΙΟΡΘΩΤΙΚΩΝ ΜΕΤΡΩΝ
 9.1. Ο κατασκευαστής υποβάλλει έκθεση προς την αρχή έγκρισης τύπου εάν οι κινητήρες ή τα οχήματα που υπόκεινται σε διορθωτικές ενέργειες έχουν ήδη ταξινομηθεί και χρησιμοποιούνται κατά τον χρόνο προγραμματισμού των διορθωτικών ενεργειών και υποβάλλει την εν λόγω έκθεση όταν ληφθεί η απόφαση υλοποίησης των ενεργειών. Η έκθεση ορίζει τις λεπτομέρειες των διορθωτικών ενεργειών και περιγράφει τις σειρές κινητήρων που θα περιληφθούν στις ενέργειες αυτές. Ο κατασκευαστής


text:
υποβάλλει τακτικά εκθέσεις προς την αρχή έγκρισης τύπου μετά την έναρξη των διορθωτικών ενεργειών.
 9.2. Ο κατασκευαστής παρέχει αντίγραφο όλων των πληροφοριών που αφορούν το πρόγραμμα διορθωτικών μέτρων και διατηρεί μητρώο της εκστρατείας ανάκλησης οχημάτων και παρέχει, σε τακτικά διαστήματα, στην αρμόδια για τις εγκρίσεις αρχή, εκθέσεις σχετικά με την εξέλιξη της εκστρατείας ανάκλησης των οχημάτων.
 9.3. Ο κατασκευαστής δίνει στο πρόγραμμα διορθωτικών μέτρων ένα μοναδικό χαρακτηριστικό όνομα ή αριθμό.
 9.4. Ο κατασκευαστής παρουσιάζει ένα πρόγραμμα διορθωτικών μέτρων που περιλαμβάνει τις πληροφορίες που ορίζονται στα σημεία 9.4.1 έως 9.4.11.
 9.4.1. Στο πρόγραμμα διορθωτικών μέτρων περιλαμβάνεται περιγραφή κάθε τύπου συστήματος κινητήρα.
 9.4.2. Περιγράφονται οι συγκεκριμένες τροποποιήσεις, μετατροπές, επιδιορθώσεις, προσαρμογές, ή άλλες αλλαγές που πρέπει να γίνουν στους κινητήρες ώστε να αποκατασταθεί η συμμόρφωση· η περιγραφή συνοδεύεται από σύντομη περίληψη των στοιχείων και των τεχνικών μελετών που υποστηρίζουν την απόφαση του κατασκευαστή όσον αφορά τα συγκεκριμένα μέτρα που πρέπει να ληφθούν για να αποκατασταθεί η συμμόρφωση.
 9.4.3. Περιγραφή της μεθόδου με την οποία ο κατασκευαστής ενημερώνει τους κατόχους κινητήρων ή οχημάτων σχετικά με τα διορθωτικά μέτρα.
 9.4.4. Περιγραφή της κατάλληλης συντήρησης ή χρήσης, εάν υπάρχει, την οποία ο κατασκευαστής θέτει ως όρο για τη διενέργεια επισκευών βάσει του προγράμματος διορθωτικών μέτρων, καθώς και εξήγηση των λόγων για τους οποίους ο κατασκευαστής επιβάλλει τον όποιο συγκεκριμένο όρο. Δεν μπορούν να επιβληθούν όροι συντήρησης ή χρήσης, εκτός εάν σχετίζονται αποδεδειγμένα με τη μη συμμόρφωση και τα διορθωτικά μέτρα.
 9.4.5. Περιγραφή της διαδικασίας που πρέπει να τηρείται από τον κάτοχο του κινητήρα ή του οχήματος για να αποκατασταθεί η συμμόρφωση. Στην περιγραφή περιλαμβάνεται η ημερομηνία μετά την οποία μπορούν να ληφθούν τα διορθωτικά μέτρα, ο εκτιμώμενος χρόνος επισκευής στο συνεργείο, και η τοποθεσία όπου μπορεί να διενεργηθεί η επισκευή. Η επιδιόρθωση γίνεται με αποτελεσματικό τρόπο, εντός εύλογου χρονικού διαστήματος μετά την παράδοση του οχήματος.
 9.4.6. Αντίγραφο των πληροφοριών που διαβιβάζονται στον κάτοχο του κινητήρα ή του οχήματος.
 9.4.7. Σύντομη περιγραφή του συστήματος που χρησιμοποιεί ο κατασκευαστής για να εξασφαλίσει επαρκές απόθεμα των κατασκευαστικών στοιχείων ή συστημάτων που χρειάζονται για να εκπληρώσει το πρόγραμμα διορθωτικών μέτρων. Αναφέρεται πότε θα είναι διαθέσιμο επαρκές απόθεμα κατασκευαστικών στοιχείων ή συστημάτων για την έναρξη της εκστρατείας ανάκλησης των οχημάτων.
 9.4.8. Αντίγραφο των οδηγιών που πρέπει να σταλούν στους υπεύθυνους για την εκτέλεση των επιδιορθώσεων.
 9.4.9. Περιγραφή του αντίκτυπου των προτεινόμενων διορθωτικών μέτρων στις εκπομπές, την κατανάλωση καυσίμου, την οδική συμπεριφορά και την ασφάλεια κάθε τύπου κινητήρα ή οχήματος. Στην περιγραφή περιλαμβάνονται δεδομένα, τεχνικές μελέτες κ.λπ. του προγράμματος διορθωτικών μέτρων που αποτελούν τη βάση των πορισμάτων αυτών.
 9.4.10. Άλλες πληροφορίες, εκθέσεις ή δεδομένα που η αρχή έγκρισης μπορεί ευλόγως να κρίνει αναγκαία για την αξιολόγηση του προγράμματος διορθωτικών μέτρων.
 9.4.11. Εάν το πρόγραμμα διορθωτικών μέτρων περιλαμβάνει ανάκληση των οχημάτων, υποβάλλεται στην αρχή έγκρισης τύπου η περιγραφή της μεθόδου καταγραφής της επισκευής. Σε περίπτωση που χρησιμοποιείται προς τούτο ετικέτα, υποβάλλεται υπόδειγμα της ετικέτας αυτής.
 9.5. Ενδέχεται να ζητηθεί από τον κατασκευαστή να διενεργήσει, εύλογα μελετημένες και αναγκαίες, δοκιμές σε κατασκευαστικά στοιχεία και κινητήρες στα οποία έχει επιτελεσθεί προτεινόμενη αλλαγή, επιδιόρθωση ή τροποποίηση


text:
ώστε να διαπιστωθεί η αποτελεσματικότητα της αλλαγής, επιδιόρθωσης ή τροποποίησης.
 10. ΔΙΑΔΙΚΑΣΙΕΣ ΥΠΟΒΟΛΗΣ ΕΚΘΕΣΕΩΝ
 10.1. Υποβάλλεται τεχνική έκθεση προς την αρχή έγκρισης τύπου για κάθε δοκιμαζόμενη σειρά κινητήρων. Η έκθεση αναφέρει τις δραστηριότητες και τα αποτελέσματα του ελέγχου της συμμόρφωσης κατά τη χρήση. Η έκθεση περιλαμβάνει τουλάχιστον τα ακόλουθα:
 10.1.1. Γενικά
 10.1.1.1. Επωνυμία και διεύθυνση του κατασκευαστή
 10.1.1.2. Διεύθυνση(-εις) εργοστασίου (-ίων) συναρμολόγησης
 10.1.1.3. Επωνυμία, διεύθυνση, αριθμοί τηλεφώνου και φαξ και διεύθυνση ηλεκτρονικού ταχυδρομείου του αντιπροσώπου του κατασκευαστή
 10.1.1.4. Τύπος και εμπορική περιγραφή (αναφορά τυχόν παραλλαγών)
 10.1.1.5. Σειρά κινητήρων
 10.1.1.6. Μητρικός κινητήρας
 10.1.1.7. Μέλη σειράς κινητήρων
 10.1.1.8. Κωδικοί των αναγνωριστικών αριθμών οχήματος (VIN) που ισχύουν για τα οχήματα που είναι εξοπλισμένα με κινητήρα που συμμετέχει στον έλεγχο της συμμόρφωσης κατά τη χρήση.
 10.1.1.9. Μέθοδος και θέση σήμανσης του τύπου, αν σημειώνεται επάνω στο όχημα:
 10.1.1.10. Κατηγορία οχήματος
 10.1.1.11. Τύπος κινητήρα: βενζίνη, αιθανόλη (E85), ντίζελ / NG / LPG / αιθανόλη (ED95) (διαγράψτε κατά περίπτωση)
 10.1.1.12. Τους αριθμούς των εγκρίσεων τύπου που ισχύουν για αυτούς τους τύπους κινητήρων εντός της κατά τη χρήση σειράς, συμπεριλαμβανομένων, κατά περίπτωση, των αριθμών όλων των επεκτάσεων και των τοπικών επιδιορθώσεων/ανακλήσεων (ανακατασκευών):
 10.1.1.13. Λεπτομέρειες των επεκτάσεων, επιτόπιων επισκευών/ανακλήσεων για τις εγκρίσεις τύπου των κινητήρων που καλύπτονται από τις πληροφορίες του κατασκευαστή.
 10.1.1.14. Το χρονικό διάστημα κατασκευής του κινητήρα που καλύπτεται από τις πληροφορίες του κατασκευαστή (π.χ. «οχήματα ή κινητήρες που κατασκευάστηκαν εντός του ημερολογιακού έτους 2014»).
 10.1.2. Επιλογή κινητήρα / οχήματος
 10.1.2.1. Μέθοδος εντοπισμού του οχήματος ή του κινητήρα·
 10.1.2.2. Κριτήρια επιλογής για οχήματα, κινητήρες, κατά τη χρήση σειρές
 10.1.2.3. Γεωγραφικές περιοχές εντός των οποίων ο κατασκευαστής έχει συλλέξει οχήματα.
 10.1.3. Εξοπλισμός
 10.1.3.1. Εξοπλισμός PEMS, μάρκα και τύπος
 10.1.3.2. Βαθμονόμηση του εξοπλισμού PEMS
 10.1.3.3. Τροφοδοσία του εξοπλισμού PEMS με ηλεκτρικό ρεύμα
 10.1.3.4. Χρησιμοποιούμενο λογισμικό υπολογισμού και αριθμός έκδοσής του (π.χ. EMROAD 4.0)
 10.1.4. Στοιχεία δοκιμής
 10.1.4.1. Ημερομηνία και ώρα δοκιμής
 10.1.4.2. Τοποθεσία δοκιμής, περιλαμβανομένων και λεπτομερειών σχετικά με τη διαδρομή δοκιμής
 10.1.4.3. Καιρικές συνθήκες / συνθήκες περιβάλλοντος (π.χ. θερμοκρασία, υγρασία, υψόμετρο)
 10.1.4.4. Αποστάσεις που καλύφθηκαν ανά όχημα κατά τη διαδρομή δοκιμής
 10.1.4.5. Χαρακτηριστικά των προδιαγραφών του καυσίμου δοκιμής
 10.1.4.6. Προδιαγραφές αντιδραστηρίων (κατά περίπτωση)
 10.1.4.7. Προδιαγραφές λιπαντικού
 10.1.4.8. Αποτελέσματα δοκιμής εκπομπών σύμφωνα με το προσάρτημα 1 του παρόντος παραρτήματος
 10.1.5. Στοιχεία για τον κινητήρα
 10.1.5.1. Τύπος καυσίμου κινητήρα (π.χ. ντίζελ, αιθανόλη ED95, NG, LPG, βενζίνη, E85)
 10.1.5.2. Σύστημα ανάφλεξης κινητήρα (π.χ. ανάφλεξη με συμπίεση ή επιβαλλόμενη ανάφλεξη)
 10.1.5.3. Αριθμός έγκρισης τύπου
 10.1.5.4. Ανακατασκευή του κινητήρα
 10.1.5.5. Κατασκευαστής του κινητήρα
 10.1.5.6. Μοντέλο του κινητήρα
 10.1.5.7. Έτος και μήνας παραγωγής του κινητήρα
 10.1.5.8. Αναγνωριστικός αριθμός κινητήρα
 10.1.5.9. Κυβισμός του κινητήρα [λίτρα]
 10.1.5.10. Πλήθος κυλίνδρων
 10.1.5.11. Ονομαστική ισχύς του κινητήρα: [kW @ rpm]
 10.1.5.12. Ροπή αιχμής του κινητήρα: [Nm @ rpm]
 10.1.5.13. Στροφές άφορτης λειτουργίας [rpm]
 10.1.5.14. Διαθέσιμη καμπύλη ροπής πλήρους φορτίου που παρέχει ο κατασκευαστής (ναι/όχι)
 10.1.5.15. Αριθμός αναφοράς καμπύλης ροπής πλήρους φορτίου που παρέχει ο κατασκευαστής
 10.1.5.16. Σύστημα εξουδετέρωσης των NOx (π.χ. EGR, SCR)
 10.1.5.17. Τύπος καταλυτικού μετατροπέα
 10.1.5.18. Τύπος παγίδας σωματιδίων
 10.1.5.19. Έχει τροποποιηθεί η μετεπεξεργασία σε σχέση με την έγκριση τύπου; (ναι/όχι)
 10.1.5.20. Πληροφορίες για την ECU


text:
του κινητήρα (αριθμός διακρίβωσης λογισμικού)
 10.1.6. Πληροφορίες για το όχημα
 10.1.6.1. Κάτοχος του οχήματος
 10.1.6.2. Τύπος οχήματος (π.χ. M3, N3) και εφαρμογή (π.χ. ενιαίο ή αρθρωτό φορτηγό, αστικό λεωφορείο)
 10.1.6.3. Κατασκευαστής του οχήματος
 10.1.6.4. Αναγνωριστικός αριθμός οχήματος
 10.1.6.5. Αριθμός και χώρα ταξινόμησης οχήματος
 10.1.6.6. Μοντέλο οχήματος
 10.1.6.7. Έτος και μήνας παραγωγής του οχήματος
 10.1.6.8. Τύπος συστήματος μετάδοσης (π.χ. χειροκίνητο, αυτόματο ή άλλο)
 10.1.6.9. Αριθμός σχέσεων μετάδοσης για πορεία πρόσω
 10.1.6.10. Ένδειξη οδομέτρου κατά την έναρξη της δοκιμής [km]
 10.1.6.11. Μεικτό συνδυασμένο βάρος οχήματος (GVW) [kg]
 10.1.6.12. Μέγεθος ελαστικών [Προαιρετικό]
 10.1.6.13. Διάμετρος σωλήνα εξαγωγής [mm] [Προαιρετικό]
 10.1.6.14. Αριθμός αξόνων
 10.1.6.15. Χωρητικότητα δεξαμενής(-ών) καυσίμου [λίτρα] [Προαιρετικό]
 10.1.6.16. Αριθμός δεξαμενών καυσίμου [Προαιρετικό]
 10.1.6.17. Χωρητικότητα δεξαμενής(-ών) καυσίμου [λίτρα] [Προαιρετικό]
 10.1.6.18. Αριθμός δεξαμενών αντιδραστηρίου [Προαιρετικό]
 10.1.7. Χαρακτηριστικά διαδρομής δοκιμής
 10.1.7.1. Ένδειξη οδομέτρου κατά την έναρξη της δοκιμής [km]
 10.1.7.2. Διάρκεια [s]
 10.1.7.3. Μέσες συνθήκες περιβάλλοντος (όπως υπολογίζονται από τα στιγμιαία μετρούμενα δεδομένα)
 10.1.7.4. Πληροφορίες αισθητήρα συνθηκών περιβάλλοντος (τύπος και θέση των αισθητήρων)
 10.1.7.5. Πληροφορίες ταχύτητας οχήματος (π.χ. αθροιστική κατανομή ταχύτητας)
 10.1.7.6. Επιμέρους χρονικές περίοδοι της διαδρομής που αντιστοιχούν σε λειτουργία σε αστικό δρόμο, αγροτικό δρόμο και αυτοκινητόδρομο όπως περιγράφεται στο σημείο 4.5.
 10.1.7.7. Επιμέρους χρονικές περίοδοι της διαδρομής που αντιστοιχούν σε επιτάχυνση, επιβράδυνση, πορεία και στάση όπως περιγράφεται στο σημείο 4.5.5.
 10.1.8. Στιγμιαία μετρούμενα δεδομένα
 10.1.8.1. Συγκέντρωση THC [ppm]
 10.1.8.2. Συγκέντρωση CO [ppm]
 10.1.8.3. Συγκέντρωση NOx [ppm]
 10.1.8.4. Συγκέντρωση CO2 [ppm]
 10.1.8.5. Συγκέντρωση CH4 [ppm] μόνο για κινητήρες φυσικού αερίου
 10.1.8.6. Ροή καυσαερίων [kg/h]
 10.1.8.7. Θερμοκρασία καυσαερίων [ °C]
 10.1.8.8. Θερμοκρασία αέρα περιβάλλοντος [°C]
 10.1.8.9. Πίεση περιβάλλοντος [kPa]
 10.1.8.10. Υγρασία περιβάλλοντος [g/kg] [Προαιρετικό]
 10.1.8.11. Ροπή κινητήρα [Nm]
 10.1.8.12. Στροφές κινητήρα [rpm]
 10.1.8.13. Ροή καυσίμου κινητήρα [g/h]
 10.1.8.14. Θερμοκρασία ψυκτικού του κινητήρα [°C]
 10.1.8.15. Ταχύτητα εδάφους του οχήματος [km/h] από ECU και GPS
 10.1.8.16. Γεωγραφικό πλάτος του οχήματος [μοίρες] (Απαιτείται επαρκής ακρίβεια για να είναι εφικτή η ιχνηλασιμότητα της διαδρομής δοκιμής)
 10.1.8.17. Γεωγραφικό μήκος του οχήματος [μοίρες]
 10.1.9. Στιγμιαία υπολογιζόμενα δεδομένα
 10.1.9.1. Μάζα THC [g/s]
 10.1.9.2. Μάζα CO [g/s]
 10.1.9.3. Μάζα NOx [g/s]
 10.1.9.4. Μάζα CO2 [g/s]
 10.1.9.5. Μάζα CH4 [g/s] μόνο για κινητήρες επιβαλλόμενης ανάφλεξης
 10.1.9.6. Αθροιστική μάζα THC [g]
 10.1.9.7. Αθροιστική μάζα CO [g]
 10.1.9.8. Αθροιστική μάζα NOx [g]
 10.1.9.9. Αθροιστική μάζα CO2 [g]
 10.1.9.10. Αθροιστική μάζα CH4 [g] μόνο για κινητήρες φυσικού αερίου
 10.1.9.11. Ρυθμός τροφοδοσίας καυσίμου [g/s]
 10.1.9.12. Ισχύς κινητήρα [kW]
 10.1.9.13. Έργο κινητήρα [kWh]
 10.1.9.14. Διάρκεια παραθύρου έργου [s]
 10.1.9.15. Μέση ισχύς κινητήρα παραθύρου έργου [%]
 10.1.9.16. Συντελεστής συμμόρφωσης THC παραθύρου έργου [-]
 10.1.9.17. Συντελεστής συμμόρφωσης CO παραθύρου έργου [-]
 10.1.9.18. Συντελεστής συμμόρφωσης NOx παραθύρου έργου [-]
 10.1.9.19. Συντελεστής συμμόρφωσης CH4 παραθύρου έργου [-] μόνο για κινητήρες φυσικού αερίου
 10.1.9.20. Διάρκεια παραθύρου μάζας CO2 (s)
 10.1.9.21. Συντελεστής συμμόρφωσης THC παραθύρου μάζας CO2 [-]
 10.1.9.22. Συντελεστής συμμόρφωσης CO παραθύρου μάζας CO2 [-]
 10.1.9.23. Συντελεστής συμμόρφωσης NOx παραθύρου μάζας CO2 [-]
 10.1.9.24. Συντελεστής συμμόρφωσης CH4 παραθύρου μάζας CO2 [-] μόνο για κινητήρες επιβαλλόμενης ανάφλεξης
 10.1.10. Μέσα και ολοκληρωμένα δεδομένα
 10.1.10.1. Μέση συγκέντρωση THC [ppm] [Προαιρετικό]
 10.1.10.2. Μέση συγκέντρωση CO [ppm] [Προαιρετικό]
 10.1.10.3. Μέση συγκέντρωση NOx [ppm] [Προαιρετικό]
 10.1.10.4. Μέση συγκέντρωση CO2 [ppm] [Προαιρετικό]